cyanic-selkie/wikianc huggingface dataset:
ವಸ್ತುಗಳ ಅಂತರಜಾಲ
ಸರ್ವತ್ರ ಕಂಪ್ಯೂಟಿಂಗ್, ಸರಕು ಸಂವೇದಕಗಳು, ಹೆಚ್ಚು ಶಕ್ತಿಯುತವಾದ ಎಂಬೆಡೆಡ್ ಸಿಸ್ಟಮ್‌ಗಳು ಮತ್ತು ಯಂತ್ರ ಕಲಿಕೆ ಸೇರಿದಂತೆ ಬಹು ತಂತ್ರಜ್ಞಾನಗಳ ಒಮ್ಮುಖದಿಂದಾಗಿ ಕ್ಷೇತ್ರವು ವಿಕಸನಗೊಂಡಿದೆ. ಎಂಬೆಡೆಡ್ ಸಿಸ್ಟಮ್‌ಗಳ ಸಾಂಪ್ರದಾಯಿಕ ಕ್ಷೇತ್ರಗಳು, ನಿಸ್ತಂತು ಸಂವೇದಕ ಜಾಲಬಂಧಗಳು, ನಿಯಂತ್ರಣ ವ್ಯವಸ್ಥೆಗಳು, ಯಾಂತ್ರೀಕೃತಗೊಂಡ (ಮನೆ ಮತ್ತು ಕಟ್ಟಡ ಯಾಂತ್ರೀಕೃತಗೊಂಡ ಸೇರಿದಂತೆ), ಸ್ವತಂತ್ರವಾಗಿ ಮತ್ತು ಸಾಮೂಹಿಕವಾಗಿ ವಸ್ತುಗಳ ಅಂತರಜಾಲ ಅನ್ನು ಸಕ್ರಿಯಗೊಳಿಸುತ್ತದೆ. ಗ್ರಾಹಕ ಮಾರುಕಟ್ಟೆಯಲ್ಲಿ, ವಸ್ತುಗಳ ಅಂತರಜಾಲ ತಂತ್ರಜ್ಞಾನವು "ಸ್ಮಾರ್ಟ್ ಹೋಮ್" ಪರಿಕಲ್ಪನೆಗೆ ಸಂಬಂಧಿಸಿದ ಉತ್ಪನ್ನಗಳಿಗೆ ಸಮಾನಾರ್ಥಕವಾಗಿದೆ. ಇದರಲ್ಲಿ ಸಾಧನಗಳು ಮತ್ತು ಉಪಕರಣಗಳು (ಉದಾಹರಣೆಗೆ ಬೆಳಕಿನ ನೆಲೆವಸ್ತುಗಳು, ಥರ್ಮೋಸ್ಟಾಟ್‌ಗಳು, ಗೃಹ ಭದ್ರತಾ ವ್ಯವಸ್ಥೆಗಳು, ಕ್ಯಾಮೆರಾಗಳು ಮತ್ತು ಇತರ ಗೃಹೋಪಯೋಗಿ ಉಪಕರಣಗಳು) ಒಂದನ್ನು ಅಥವಾ ಹೆಚ್ಚು, ಒಂದೇ ಪರಿಸರದಲ್ಲಿರುವ ವ್ಯವಸ್ಥೆಗಳನ್ನು, ಬೆಂಬಲಿಸುತ್ತದೆ ಮತ್ತು ಅವುಗಳನ್ನು ಆ ಪರಿಸರ ವ್ಯವಸ್ಥೆಗೆ ಸಂಬಂಧಿಸಿದ ಸಾಧನಗಳಾದ ಸ್ಮಾರ್ಟ್‌ಫೋನ್‌ಗಳು ಮತ್ತು ಸ್ಮಾರ್ಟ್ ಸ್ಪೀಕರ್‌ಗಳ ಮೂಲಕ ನಿಯಂತ್ರಿಸಬಹುದು. ವಸ್ತುಗಳ ಅಂತರಜಾಲ ಅನ್ನು ಆರೋಗ್ಯ ವ್ಯವಸ್ಥೆಯಲ್ಲಿಯೂ ಬಳಸಲಾಗುತ್ತದೆ.
ವಿಶೇಷವಾಗಿ ಗೌಪ್ಯತೆ ಮತ್ತು ಭದ್ರತೆಯ ಕ್ಷೇತ್ರಗಳಲ್ಲಿ "ವಸ್ತುಗಳ ಅಂತರಜಾಲ" ತಂತ್ರಜ್ಞಾನಗಳು ಮತ್ತು ಉತ್ಪನ್ನಗಳ ಬೆಳವಣಿಗೆಯಲ್ಲಿನ ಅಪಾಯಗಳ ಬಗ್ಗೆ ಬಹಳ ಕಾಳಜಿ ಇದೆ, ಮತ್ತು ಇದರ ಪರಿಣಾಮವಾಗಿ, ಈ ಕಾಳಜಿಗಳನ್ನು ಪರಿಹರಿಸಲು ಅಂತರರಾಷ್ಟ್ರೀಯ ಮತ್ತು ಸ್ಥಳೀಯ ಮಾನದಂಡಗಳ ಅಭಿವೃದ್ಧಿ, ಮಾರ್ಗಸೂಚಿಗಳು ಮತ್ತು ನಿಯಂತ್ರಣ ಚೌಕಟ್ಟುಗಳು ಸೇರಿದಂತೆ ಉದ್ಯಮ ಮತ್ತು ಸರ್ಕಾರಿ ಕ್ರಮಗಳು ಪ್ರಾರಂಭವಾಗಿವೆ.
ಚರಿತ್ರೆ
ಚತುರ ಸಾಧನ(ಸ್ಮಾರ್ಟ ಡಿವೈಸಸ್)ಗಳ ಜಾಲಬಂಧ(ನೆಟ್‌ವರ್ಕ್‌)ದ ಮುಖ್ಯ ಪರಿಕಲ್ಪನೆಯನ್ನು ೧೯೮೨ ರಲ್ಲಿ ಚರ್ಚಿಸಲಾಯಿತು, ಕಾರ್ನೆಗೀ ಮೆಲನ್ ವಿಶ್ವವಿದ್ಯಾಲಯದಲ್ಲಿ ಮಾರ್ಪಡಿಸಿದ ಕೋಕಾ-ಕೋಲಾ ವಿತರಣಾ ಯಂತ್ರವು ಮೊದಲ ಅರ್ಪಾನೆಟ್(ARPANET) -ಸಂಪರ್ಕಿತ ಸಾಧನವಾಗಿದ್ದು, ಅದರ ದಾಸ್ತಾನು ಮತ್ತು ಹೊಸದಾಗಿ ಲೋಡ್ ಮಾಡಲಾದ ಪಾನೀಯಗಳು ಶೀತವೋ ಇಲ್ಲವೋ ಎಂದು ವರದಿ ಮಾಡಲು ಸಾಧ್ಯವಾಗುತ್ತಿತ್ತು. ಮಾರ್ಕ್ ವೀಸರ್ ಅವರ 1991 ರ ಸರ್ವತ್ರ ಗಣಕೀಕರಣದ ಮೇಲಿನ "ದಿ ಕಂಪ್ಯೂಟರ್ ಆಫ್ ದಿ ೨೧ ಸೆಂಚುರಿ(The Computer of the 21st Century)" ಪ್ರಬಂಧ ಮತ್ತು ಹಾಗೆಯೇ ಯುಬಿಕಾಂಪ್(UbiComp) ಮತ್ತು ಪರ್ಕಾಂ(PerCom)ನಂತಹ ಶೈಕ್ಷಣಿಕ ಸ್ಥಳಗಳು ವಸ್ತುಗಳ ಅಂತರಜಾಲದ ಸಮಕಾಲೀನ ದೃಷ್ಟಿಯನ್ನು ನಿರ್ಮಿಸಿದವು. ೧೯೯೪ ರಲ್ಲಿ, ರೆಜಾ ರಾಜಿ ಐಇಇಇ ಸ್ಪೆಕ್ಟ್ರಮ್‌(IEEE Spectrum)ನಲ್ಲಿ ಪರಿಕಲ್ಪನೆಯನ್ನು "ದತ್ತಗಳ ಸಣ್ಣ ಪೊಟ್ಟಣಗಳು ದೊಡ್ಡ ನೋಡ್‌ಗಳಿಗೆ ಚಲಿಸುವಿಕೆಯಿಂದ, ಗೃಹೋಪಯೋಗಿ ಉಪಕರಣಗಳಿಂದ ಸಂಪೂರ್ಣವಾಗಿ ಕಾರ್ಖಾನೆಗಳಿಗೆ ಎಲ್ಲವನ್ನೂ ಸಂಯೋಜಿಸಲು ಮತ್ತು ಸ್ವಯಂಚಾಲಿತಗೊಳಿಸುವುದು" ಎಂದು ವಿವರಿಸಿದರು. ೧೯೯೩ ಮತ್ತು ೧೯೯೭ ರ ನಡುವೆ, ಹಲವಾರು ಕಂಪನಿಗಳು, ೧೯೯೯ ರಲ್ಲಿ ಮೈಕ್ರೋಸಾಫ್ಟ್‌ನ ದಾವೋಸ್‌ನಲ್ಲಿ ನಡೆದ ವಿಶ್ವ ಆರ್ಥಿಕ ವೇದಿಕೆಯಲ್ಲಿ ಪ್ರಸ್ತುತಪಡಿಸಿದ "ಸಿಕ್ಸ್ ವೆಬ್ಸ್(Six Webs)" ಚೌಕಟ್ಟಿನ ಭಾಗವಾಗಿ ಬಿಲ್ ಜಾಯ್ ಸಾಧನದಿಂದ ಸಾಧನಕ್ಕೆ ಸಂವಹನವನ್ನು ಕಲ್ಪಿಸಿದಾಗ ಈ ಕ್ಷೇತ್ರವು ವೇಗವನ್ನು ಪಡೆಯಿತು.
ಉಲ್ಲೇಖಗಳು
ವರ್ಗ:ತಂತ್ರಜ್ಞಾನ
ಶಂಕರಲಿಂಗ ಭಗವಾನ್
thumb|right ಶ್ರೀ.ಶ್ರೀ.ಶಂಕರಲಿಂಗ ಭಗವಾನ್ ಸರಸ್ವತಿ ಪರಮಹಂಸರು
ವೈರಾಗ್ಯದಿಂದ ಸನ್ಯಾಸಿಗಳಾದರು :
ಮಕ್ಕಳೂ ಜನಿಸಿದರು. ಸ್ವಲ್ಪ ವರ್ಷಗಳ ನಂತರ ಅವರಿಗೆ ಗೃಹಸ್ತ ಜೀವನದಲ್ಲಿ ವೈರಾಗ್ಯ ಬಂದು ಸನ್ಯಾಸಿಯಾದರು. ನೂಲೇನೂರಿನ ಸುತ್ತಮುತ್ತಲ ಜನರ ಕಲ್ಯಾಣದಲ್ಲಿ ತಮ್ಮನ್ನು ತಾವು ತೊಡಗಿಸಿಕೊಂಡಿದ್ದರು.
ಆಶ್ರಮಗಳ ಸ್ಥಾಪನೆ
ಅವರು ತಮ್ಮ ಪೂರ್ವಜರು ನಿರ್ಮಾಣಮಾಡಿದ್ದ ಮಾಳೇನಹಳ್ಳಿಯ, 'ಶ್ರೀ ರಂಗನಾಥ ಸ್ವಾಮಿ ದೇವಸ್ಥಾನ'ದ ಜೀರ್ಣೋದ್ಧಾರ ಕಾರ್ಯವನ್ನು ಮಾಡಿದರು. ನೂಲೇನೂರಿನ ಆಶ್ರಮವಲ್ಲದೆ, ಹರಿಹರ ತಾಲ್ಲೂಕಿನ ಹೆಳವನಕಟ್ಟೆ ಕುಮಾರನಹಳ್ಳಿ ಯಲ್ಲಿ 'ರಂಗನಾಥಾಶ್ರಮ'ವನ್ನು ಸ್ಥಾಪಿಸಿದ್ದಾರೆ.ಅವರನ್ನು ಎಲ್ಲರೂ 'ಅಪ್ಪಾ'ವರೆಂದೇ ಸಂಬೊಧಿಸುತ್ತಿದ್ದರು. ಅವರ ಶಿಷ್ಯರಲ್ಲಿ 'ಜಾನಮ್ಮನವರು' ಪ್ರಮುಖರು. ಮಾಳೇನ ಹಳ್ಳಿಯಲ್ಲಿ ಪ್ರತಿವರ್ಷವೂ 'ರಥಸಪ್ತಮಿ' ಯ ಸಮಯದಲ್ಲಿ 'ಶ್ರೀ ರಂಗನಾಥ ಸ್ವಾಮಿಯ ರಥೋತ್ಸವ,' ಬಹಳ ವಿಜೃಂಭಣೆಯಿಂದ ನಡೆಯುತ್ತದೆ. ಶ್ರೀಗಳು ದೈವಧೀನರಾದ ಮೇಲೆಯೂ, ಜಾನಮ್ಮ ನವರು ಹಲವು ವರ್ಷಗಳಕಾಲ ಕುಮಾರನಹಳ್ಳಿಯ ಚಟುವಟಿಕೆಗಳನ್ನು ಸಕ್ರಿಯವಾಗಿ ನಡೆಸಿಕೊಂಡು ಹೋದರು.
'ಮಲ್ಲಾಡಿಹಳ್ಳಿ ರಾಘವೇಂದ್ರಸ್ವಾಮಿ,' ಗಳಿಗೆ ಮಾರ್ಗ ದರ್ಶನ
ಮಲ್ಲಾಡಿಹಳ್ಳಿಯ ರಾಘವೇಂದ್ರರಾಯರಿಗೆ, ಸಲಹೆ ಆಶೀರ್ವಾದಗಳನ್ನು  ಕೊಟ್ಟು  ಅವರು ಮಲ್ಲಾಡಿಹಳ್ಳಿಯಲ್ಲಿ ಸಕ್ರಿಯವಾಗಿ ನಿಂತು ಕೆಲಸ ಮಾಡಲು, ಭಗವಾನರು ಬಹಳ ನೆರವಾದರು.
ವರ್ಗ:ಮಠಾಧಿಪತಿಗಳು
ಲೆಗ್ಗಿಂಗ್ಸ್
ಲೆಗ್ಗಿಂಗ್ ಗಳು ಹಲವಾರುರೀತಿಯ ಕಾಲಿನ ಹೊದಿಕೆಯನ್ನು ಉಲ್ಲೇಖಿಸುತ್ತವೆ. 1960 ರದಶಕದಆಧುನಿಕ ಬಳಕೆಯಿಂದ ಕಾಲುಗಳ ಮೇಲೆ ಧರಿಸುವ ಸ್ಥಿತಿಸ್ಥಾಪಕ ನಿಕಟವಾದ ಉಡುಪುಗಳನ್ನು ಮಹಿಳೆಯರ ಲೆಗ್‍ವಾರ್ಮ್‍ಗಳು ಅಥವಾ ಬಿಗಿಯುಡುಪುಗಳು ಎಂದುಉಲ್ಲೇಖಿಸಲಾಗಿದೆ.ಸಾಮಾನ್ಯವಾಗಿಇದು ಬಟ್ಟೆ ಅಥವಾ ತೊಗಲಿನಿಂದ ಮಾಡಲ್ಪಟ್ಟಿದೆ.ಅದು ಕಾಲಿನ ಸುತ್ತಲೂ ಕಣಕಾಲಿನವರೆಗೆ ಮುಚ್ಚಲ್ಪಡುತ್ತದೆ.19 ನೇ ಶತಮಾನದಲ್ಲಿ ಲೆಗ್ಗಿಂಗ್ಸ್ ಗಳು ಜಾಕೆಟ್‍ಜೊತೆಗೆ ಸರಿಹೊಂದುತ್ತಿದ್ದವು.ಹಾಗೆಯೇ ಚರ್ಮದ ಹಾಗು ಉಣ್ಣೆಯಿಂದ ಮಾಡಿದ ಲೆಗ್ ಹೊದಿಕೆಗಳನ್ನು ಸೈನಿಕರು ಆ ಕಾಲದಲ್ಲಿಧರಿಸುವುದು ವಾಡಿಕೆಯಾಗಿತ್ತು.ಲೆಗ್ಗಿಂಗ್ಸ್ ಗಳು 1960 ರದಶಕದಲ್ಲಿ ಮಹಿಳೆಯರ ಪ್ರಮುಖ ವಸ್ತ್ರ ಶೈಲಿಯಾಗಿ ರೂಪುಗೊಂಡಿತು.ನೃತ್ಯಗಾರರೂ ಸಹ ಇದನ್ನುಉಪಯೋಗಿಸಲು ಪ್ರಾರಂಭಿಸಿದರು. ಲಿಕ್ರಾ ಸಿಂಥೆಟಿಕ್ ಫೈಬರ್‍ಅನ್ನು ಇದರ ತಯಾರಿಕೆಯಲ್ಲಿ ಅಳವಡಿಸುವುದರಿಂದ ಅಂತೆಯೇಏರೋಬಿಕ್ಸ್ ಜನಪ್ರೀಯತೆಕೂಡ ಹೆಚ್ಚಾಗುವುದರೊಂದಿಗೆ ಲೆಗ್ಗಿಂಗ್ಸ್ ಗಳ ಜನಪ್ರೀಯತೆ ಹೆಚ್ಚಾಗುತ್ತ ಸಾಗಿತು. 1970-80 ರದಶಕದಲ್ಲಿ ಲೆಗ್ಗಿಂಗ್ ಗಳು ತಮ್ಮ ಪ್ರಾಮುಖ್ಯತೆಯನ್ನು ಮತ್ತಷ್ಟು ಹೆಚ್ಚಿಸಿಕೊಂಡವು. ಇಷ್ಟೇ ಅಲ್ಲದೆಅಂತಿಮವಾಗಿ ಸ್ಟ್ರೀಟ್ ವೇರ್‍ಗೆ ದಾರಿ ಮಾಡಿಕೊಟ್ಟವು. ಇವುಗಳು 2010 ರ ನಂತರ ಕ್ರೀಡಾಕೂಟಗಳಲ್ಲೂ ಬಳಕೆಯಾಗಲಾರಂಭಿಸಿದವು. ವಿವಿಧ ಸ್ಪರ್ಧೆಗಳಲ್ಲಿ ಲೆಗ್ಗಿಂಗ್ ಧರಿಸಿ ಮಹಿಳೆಯರು ಭಾಗವಹಿಸಲು ಪ್ರಾರಂಭಿಸಿದರು. ಯುನೈಟೆಡ್ ಸ್ಟೇಟ್‍ನಲ್ಲಿಇದೊಂದು ವಿವಾದಾತ್ಮಕ ಸಾಮಾಜಿಕರೂಢಿಯಾಗಿ ಮಾರ್ಪಾಡಾಯಿತು.
ಇತಿಹಾಸ
ಸ್ಥಳೀಯ ಅಮೇರಿಕನ್ನರಲ್ಲಿ ವಿವಿದ ಹೆಸರುಗಳಿಂದ ಇದು ಗುರುತಿಸಲ್ಪಡುತ್ತಿತ್ತು.ಶತಮಾನಗಳಿಂದಲೂ ಪುರುಷ ಹಾಗು ಮಹಿಳೆಯರಿಂದ ಉಷ್ಣತೆ ಮತ್ತುರಕ್ಷಣೆಗಾಗಿ ಧರಿಸುತ್ತಿದ್ದರು. 13 ರಿಂದ 16 ನೇಯ ಶತಮಾನದವರೆಗೆ ಯುರೋಪಿನಲ್ಲಿ ಪುರುಷರು ಧರಿಸುವ ಪ್ರತ್ಯೇಕ ಮೆದುಗೊಳವೆ ಲೆಗ್ಗಿಂಗ್ ಗಳ ಒಂದು ರೂಪವಾಗಿದ್ದು, ಸ್ಕಾಟಿಶ್ ಹೈಲ್ಯಾಂಡ್ಸ್ ನದ್ದಾಗಿರುತ್ತದೆ. ಬಸ್ಕಿನ್ ಚರ್ಮದ ಪ್ರತ್ಯೇಕ ಲೆಗ್ಗಿಂಗ್ ಗಳನ್ನು ಕೆಲವು ಸ್ಥಳೀಯ ಅಮೇರಿಕನ್ನರು ಧರಿಸುತ್ತಿದ್ದರು.ಇವುಗಳನ್ನು ಕೆಲವು ಲಾಂಗ್ ಹಂಟರ್ಸ್, ಫ್ರೆಂಚ್ ತುಪ್ಪಳದ ಟ್ರ್ಯಾಪ್‍ಗಳು ಮತ್ತು ನಂತರ ಪರ್ವತ ಪುರುಷರು ಅಳವಡಿಸಿಕೊಂಡರು.ಬಸ್ಕಿನ್ ಲೆಗ್ಗಿಂಗ್ ಗಳು ಹೆಚ್ಚಾಗಿ ಚರ್ಮದಿಂದ ತಯಾರಾದವುಗಳಾಗಿರುತ್ತಿದ್ದವು.ಆದರೆಇಂದು ಸಾಮಾನ್ಯವಾಗಿ ಬಳಸುವ ಲೆಗ್ಗಿಂಗ್‍ಗಳು ಹೊಳಪಿನ ಕಾಟನ್ ಹಾಗು ಉಣ್ಣೆಯಿಂದ ತಯಾರಿಸಲ್ಪಟ್ಟಿದ್ದಾಗಿದೆ.ಇದನ್ನುಕೌಬಾಯ್ಸ್ ಗಳು ಸವಾರಿಗೆ ಧರಿಸುತ್ತಿದ್ದರು.ಬೇಟೆಗಾರರು ಸಹ ಬಸ್ಕಿನ್ ಲೆಗ್ಗಿಂಗ್ ಗಳನ್ನು ಕಾಡಿನಲ್ಲಿಕೀಟ ಮತ್ತು ಹಾವುಗಳಿಂದ ರಕ್ಷಿಸಿಕೊಳ್ಳಲು ಉಪಯೋಗಿಸುತ್ತಿದ್ದರು. ಅನೇಕ ಪ್ರದೇಶಗಳಲ್ಲಿ ಮುಖ್ಯವಾಗಿರಷ್ಯಾಅಥವಾ ಕೊರಿಯಾಗಳಂತಹ ದೇಶಗಳಲ್ಲಿ ಪುರುಷರು ಹಾಗು ಮಹಿಳೆಯರು ಉಣ್ಣೆಯ ಲೆಗ್ಗಿಂಗ್ ಗಳನ್ನು ಆಧುನಿಕಕಾಲದಲ್ಲೂ ಧರಿಸುವುದನ್ನು ಮುಂದುವರೆಸಿದರು.ಉಷ್ಣತೆ ಹೆಚ್ಚಾದಾಗ ಬರೀ ಹೊರಪದರವನ್ನಷ್ಟೇ ಧರಿಸುತ್ತಿದ್ದರು.19 ನೇ ಶತಮಾನದ ಮಧ್ಯಭಾಗದಲ್ಲಿ ಮಹಿಳೆಯರು ಹಾಗು ಹುಡುಗಿಯರು ಧರಿಸುತ್ತಿದ್ದ ಲಿನಿನ್ ಪ್ಯಾಂಟ್‍ಲೆಟ್‍ಗಳು ಲೆಗ್ಗಿಂಗ್‍ನದ್ದೇಒಂದು ಸ್ವರೂಪವಾಗಿತ್ತು.ಅವು ಎರಡು ಪ್ರತ್ಯೇಕ ಉಡುಪುಗಳಾಗಿದ್ದವು.ಲೆಗ್ಗಿಂಗ್ ಗಳು 1960 ರದಶಕದಲ್ಲಿ ಫ್ಯಾಶನ್ನಿನಒಂದು ಭಾಗವಾಗಿ ಹೋಯಿತು.ಜಗತ್ತಿನಾದ್ಯಂತಇದುತನ್ನಛಾಪನ್ನು ಮೂಡಿಸಿತು. ಲೆಗ್ಗಿಂಗ್ ಗಳು ಕ್ಯಾಪ್ರಿ ಪ್ಯಾಂಟ್ಗಳಿಗೆ ಸಮಾನವಾದವುಗಳಾದರೂ ಸಹ ಸ್ವಲ್ಪ ಬಿಗಿಯಾಗಿರುತ್ತವೆ.
ಸೇನಾ ಬಳಕೆ
19ನೇ ಶತಮಾನದಉತ್ತರಾರ್ಧದಿಂದ ವಿವಿಧ ರಾಷ್ಟ್ರಗಳ ಸೈನಿಕರು, ವಿಶೇಷವಾಗಿ ಪದಾತಿ ದಳಗಳು ತಮ್ಮ ಕಾಳುಗಳನ್ನು ರಕ್ಷಿಸಿಕೊಳ್ಳಲು ಲೆಗ್ಗಿಂಗ್ ಗಳನ್ನು ಧರಿಸಿದ್ದರು.ಕೊಳಕು ಮಣ್ಣು ಹಾಗು ಧೂಳನ್ನು ತಮ್ಮ ಶೂ ಇಒಳಕ್ಕೆ ಪ್ರವೇಶಿಸದಂತೆ ತಡೆಯಲು ಲೆಗ್ಗಿಂಗ್ ಗಳನ್ನು ಬಳಸುತ್ತಿದ್ದರು.ಮೊದ ಮೊದಲಿಗೆ ಲೆಗ್ಗಿಂಗ್ ಗಳೆಂದರೆ ದಪ್ಪ ಕಟ್ಟುಗಳಂತೆ ಕಾಣುವಉಣ್ನೆಯಿಂದ ತಯಾರಿಸಿದ ಪ್ಯಾಂಟುಗಳಾಗಿದ್ದವು.ನಂತರ ಕೆಲವು ಸೇನೆಗಳು ಲೆಗ್ಗಿಂಗ್ ಗಳಿಗೆ ಬಕಲ್ಗಳು ಹಾಗು ಗುಂಡಿಯನ್ನು ಜೋಡಿಸಿದವು.ನಂತರಎರಡನೇ ಮಹಾಯುದ್ಧದ ಸಂದರ್ಭದಲ್ಲಿ ಯೋಧರ ಬಳಿ ಉನ್ನತಜಂಪ್ ಬೂಟುಗಳು ಉಪಯೋಗಿಸಲ್ಪಡಲು ಆರಂಭವಾದ ನಂತರ ಲೆಗ್ಗಿಂಗ್ ಗಳು ಮರೆಯಾಗಲಾರಂಭಿಸಿದವು.ಅದಾಗ್ಯೂಯುನೈಟೆಡ್ ಸ್ಟೇಟ್ಸ್ ಮರೈನ್‍ಕಾಪ್ಸ್ ಯುದ್ಧದುದ್ದಕ್ಕೂ ಲೆಗ್ಗಿಂಗ್ಸ್‍ಅನ್ನು ಮುಂದುವರಿಸಿಕೊಂಡು ಬಂದವು.ಕೊರಿಯಾ ಹಾಗು ಚೀನಾದ ಸೇನಾಪಡೆಗಳೂ ಇದನ್ನು ಉಳಿಸಿಕೊಂಡು ಬಂದವು.ಹಾಗಾಗಿಯೇ ಅವರನ್ನುಯೆಲ್ಲೋ ಲೆಗ್ ಪಡೆಗಳೆಂದು ಉಲ್ಲೇಖಿಸಲಾಗಿದೆ.ಸೇನೆಯಲ್ಲಿ ಬಳಕೆಯಾಗುತ್ತಿದ್ದ ಲೆಗ್ಗಿಂಗ್ ಗಳು ಸಾಮಾನ್ಯವಾಗಿ ಪೇಟೆಂಟ್‍ಚರ್ಮದಿಂದ ತಯಾರಿಸಲ್ಪಡುತ್ತಿತ್ತು.
ಉಲ್ಲೇಖಗಳು
ವರ್ಗ:ಉಡುಪುಗಳು ವರ್ಗ:ಮಹಿಳಾ ಕೇಂದ್ರಿತ ಸಂಪಾದನೋತ್ಸವ ೨೦೧೮
ಪರಮಾತ್ಮ
ಹಿಂದೂ ತತ್ವಶಾಸ್ತ್ರದ ಪ್ರಕಾರ, ಪರಮಾತ್ಮನನ್ನು, ಸಕಲ ಜೀವಿಗಳ ಏಕಮೇವ-ಅದ್ವಿತೀಯ ಆತ್ಮನಾಗಿ ಪರಿಗಣಿಸಲಾಗುತ್ತದೆ. ಪರಮಾತ್ಮನು, ಸಕಲ ಜೀವಚರಗಳಲ್ಲು ವ್ಯಾಪ್ತನಾಗಿದ್ದಾನೆ. ಪರಮಾತ್ಮ ನಿರಾಕಾರ ಆದಿ ಅಂತ್ಯ ಇಲ್ಲದವನು ಉಪನಿಷದಗಳ ಪ್ರಕಾರ, ಆತ್ಮ ಹಾಗು ಪರಮಾತ್ಮ ನನ್ನು, ಮರದ ಮೇಲೆ ಕುಳಿತಿರುವ ಪಕ್ಷಿಗಳಿಗೆ ಹೊಲಿಸಿದರೆ, ಆತ್ಮವು ಮರದ ಹಣ್ಣುಗಳನ್ನು ತಿನ್ನುತಿದ್ದಾಗ ಕರ್ಮ, ಪರಮಾತ್ಮನು, ಇದನ್ನೆಲ್ಲಾ ಸಾಕ್ಷಿಯಂತೆ, ವೀಕ್ಷಿಸುತಿರುತ್ತನೆ.
ಇವನ್ನೂ ನೋಡಿ
ವರ್ಗ:ಹಿಂದೂ ಧರ್ಮ
೩ ಘಂಟೆ ೩೦ ದಿನ ೩೦ ಸೆಕೆಂಡ್
3 ಘಂಟೆ 30 ದಿನ 30 ಸೆಕೆಂಡ್ (ಆಂಗ್ಲ: 3 hours 30 days 30 second) 2018ರ ಕನ್ನಡ ಬಾಷೆಯ ಪ್ರೇಮ ಚಿತ್ರ. ಈ ಚಿತ್ರವನ್ನು ಜಿ. ಕೆ. ಮಧುಸೂದನ್ ನಿರ್ದೇಶಿಸಿದ್ದಾರೆ. ಚಂದ್ರಶೇಖರ ಆರ್ ಪದ್ಮಶಾಲಿ ಮತ್ತು ಇತರೆ ಸಹ ನಿರ್ಮಾಪಕರು ಈ ಚಿತ್ರವನ್ನು ನಿರ್ಮಿಸಿದ್ದಾರೆ. ನಟ ಮತ್ತು ನಟಿಯ ನಡುವೆ ನಡೆಯುವ ರಿಯಾಲಿಟಿ ಶೋ ಈ ಚಿತ್ರದ ಕಥೆ. ಈ ಚಿತ್ರದಲ್ಲಿ ಹೊಸ ನಟರಾದ ಅರುಣ್ ಗೌಡ ಮತ್ತು ಕಾವ್ಯ ಶೆಟ್ಟಿ ನಟಿಸಿದರೆ, ದೇವರಾಜ್, ಸುಧಾರಾಣಿ, ಚಂದ್ರಶೇಖರ್, ರಮೇಶ್ ಭಟ್, ಅನಂತ್ ವೇಲು, ಟಿ. ಎಸ್. ನಾಗಾಭರಣ ಮತ್ತು ಗುರುರಾಜ್ ಹೊಸಕೋಟೆ ಮುಖ್ಯ ಪಾತ್ರಗಳಲ್ಲಿ ಅಭಿನಯಿಸಿದ್ದಾರೆ.
ಉಲ್ಲೇಖಗಳು
<references group="" responsive=""> ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:Pages with unreviewed translations ವರ್ಗ:ವರ್ಷ-೨೦೧೮ ಕನ್ನಡಚಿತ್ರಗಳು
ಪಣ್ಕ್ ಮಕ್ಕಳ್
250px|right|RAP3 ಬಳಗ (ಪಣ್ಕ್ ಮಕ್ಕಳ್) ಪಣ್ಕ್ ಮಕ್ಕಳ್ ಕುಂದಾಪುರ ಕನ್ನಡದ ಪ್ರಥಮ ಸಂಗೀತ ಸಂಕಲನ (ಅಲ್ಬಮ್), ಅತ್ಯದ್ಬುತವಾದ ಗೀತಗುಚ್ಚಗಳ ಒಂದು ಅದ್ಬುತ ಸಂಕಲನ.
ರವಿ ಬಸ್ರೂರುರವರ ಸಾರಥ್ಯದಲ್ಲಿ ರ್ಯಾಪ್೩ (RAP3) ಬಳಗದ ಒಂದು ಪ್ರಯತ್ನ, ಕುಂದಾಪುರ ಕನ್ನಡದ ಪದಗಳನ್ನು ಇದರಲ್ಲಿ ಬಳಸಲಾಗಿದೆ. ಅಶೋಕ್ ನೀಲಾವರ ಮತ್ತು ಪ್ರಹ್ಲಾದ ಹೊಡ್ರೋಲಿಯವರ ಸಾಹಿತ್ಯ ,ರವಿ ಬಸ್ರೂರು ಮತ್ತು ಪ್ರತೀಕ್ ಹಂಗ್ಳೂರುರವರ ಸಂಗೀತ, ಪ್ರೀಯಾ ಯಾದವರ ಗಾಯನವು ಇದೆ.
ಒಟ್ಟು ೬ ಹಾಡನ್ನು ಹೊಂದಿರುವ ಈ ಗೀತಗುಚ್ಚವನ್ನು ನಿರ್ಮಾಪಿಸಿರುವವರು ಗೀತಾ ರವಿ.
ಹೊರಗಿನ ಕೊಂಡಿಗಳು
ಯೂಟ್ಯೂಬಿನ ಕೊಂಡಿ
ವರ್ಗ:ಕನ್ನಡ ಸಂಗೀತ ಸಂಕಲನ
ಡಾಲರಮ
thumb|right|300px|'ಟೊರಾಂಟೋದ, ೨೯ ಮಹಡಿಯ ಕ್ರಾಸ್ವೇಸ್,ಕಾಂಪ್ಲೆಕ್ಸ್ ನ ದ್ವಾರದಲ್ಲೇ ಇದೆ' 'ಡಾಲರಮ ಒನ್ ಡಾಲರ್ ಶಾಪ್', ಕೆನಡಾದ ಟೊರಾಂಟೋ ನಗರದ, ಡುಂಡಾ ಸ್ಟ್ರೀಟಿನ, ಗ್ರೌಂಡ್ ಫ್ಲೋರ್ ನಲ್ಲೇ ಸ್ಥಾಪಿತವಾಗಿದೆ. ಸ್ವಲ್ಪ ಇನ್ನೂ ಒಳ್ಳೆಯ ವಸ್ತುಗಳನ್ನು ಖರೀದಿಸಲು ೨-೪ ಡಾಲರ್ ಖರ್ಚುಮಾಡಿದರೆ, ಸಿಗುತ್ತವೆ. ಇಲ್ಲ್ಲಿ ಎ-ಝಡ್ ವರೆಗಿನ ಎಲ್ಲಾ ವಸ್ತುಗಳೂ ದೊರೆಯುತ್ತವೆ.'ಡಾಲರಮ ಬಿಝಿನೆಸ್' ಸ್ಥಾಪನೆಯಾಗಿದ್ದು ಸನ್, ೧೯೯೨ ರಲ್ಲಿ; ಲಾರ ರೊಸ್ಸಿಯೆಂಬುವ ಸಿಯಿಒರವರ ದೂರದೃಷ್ಟಿಯಿಂದಾಗಿ ಇದು ಇಂದು ಕೆನಡಾದಾದ್ಯಂತ ಮಂಚೂಣಿಯಲ್ಲಿದೆ. 'ರೊಸ್ಸಿ'ಯವರು, ಚಿಲ್ಲರೆ ಸಾಮಾನುಗಳ ವ್ಯಾಪಾರಿಯಾಗಿ ತಮ್ಮ ಮನೆತನದ ೩ ನೇ ತಲಮಾರಿನ ಬಿಝಿನೆಸ್ ಮುಂದುವರೆಸಿಕೊಂಡು ಹೋಗುತ್ತಿದ್ದಾರೆ. ಕೆನಡಾದ ೭೦೦ ಶಾಖೆಗಳು ಬಿರುಸಿನಿಂದ ಈ ಉದ್ಯೋಗವನ್ನು ಮುಂದುವರೆಸಿಕೊಂಡುಹೋಗುತ್ತಿವೆ. ಮುಖ್ಯವಾಗಿ ಈ ಸ್ಟೋರ್ ಗಳು ಗ್ರಾಹಕರ ಆದ್ಯತೆಗಳನ್ನು ಗಮನಿಸಿ ಅತ್ಯಂತ ಸುಲಭದರದಲ್ಲಿ ಉತ್ತಮ ಪರಿಕರಗಳನ್ನು ಒದಗಿಸುವಲ್ಲಿ ಸಾಧ್ಯವಾದ ಪ್ರಯಾಸಮಾಡುತ್ತಿವೆ.
'ಗ್ರಾಹಕರ-ಪ್ರೇಮಿ', ಡಾಲರಮ
thumb|right|300px|'ಈ ಡಾಲರಮ ಶಾಖೆಯನ್ನು ೨೦೧೨ ರ, ಆಗಸ್ಟ್ ನಲ್ಲಿ ತೆರೆಯಲಾಯಿತು' 'ಡಾಲರಮದ ಪ್ರಧಾನ ಕಛೇರಿ, 'ಮಾಂಟ್ರಿಯಲ್' ನಲ್ಲಿದೆ. ಸನ್ ೨೦೦೯ ರಿಂದ ಕೆನಡಾದ ಅತಿ ದೊಡ್ಡ ರೀಟೇಲರ್ ಶಾಪ್ ಎಂಬ ಹೆಗ್ಗಳಿಕೆಗೆ ಪಾತ್ರವಾಗಿದೆ. ಕೆಮನಡಾದ ಎಲ್ಲಾ ಪ್ರಾಂತ್ಯಗಳಲ್ಲೂ ದಡಾಲರಾಮ ಉಪಶಾಖೆಗಳಿವೆ. ಮಟಾನ್ ನಲ್ಲಿ ಮೊಟ್ಟಮೊದಲ ಶಾಖೆ ತೆರೆಯಲಾಯಿತು. ಆಂಟೇರಿಯೊ ನಲ್ಲಿ ಅತಿ ಹೆಚ್ಚು ಶಾಕೆಗಳಿವೆ. ದಿನಬಳಕೆಯ ವಸ್ತುಗಳು ಸುಲಭವಾಗಿ ಹಾಗೂ ಅಗ್ಗದ ಬೆಲೆಯಲ್ಲಿ ಬಳಕೆದಾರರಿಗೆ ದೊರಕಿಸುವ ಮಹದುದ್ದೇಶದಿಂದ ಈ ಶಾಪ್ ಗಳು ಕಾರ್ಯರಥವಾದವು. ಕೇವಲ ೧ಡಾಲರ್ ಒಳಗೇ ಮತ್ತು ೩ ಡಾಲರ್ ಗಿಂತಾ ಮಿಲಾಗಿ ಹೋಗದಂತೆ, ಬೆಲೆಇರುವ ಸಾಮಾನುಗಳನ್ನು ಶೇಖರಿಸಿ ಇಡಲಾಯಿತು.
ಡಾಲರಮದ ಯಶಸ್ಸಿನ ಗುಟ್ಟು
ಎಲ್ಲಕ್ಕಿಂತಾ ಮಿಗಿಲಾಗಿ 'ಡಾಲರಮ ಸ್ಟೋರ್' ಗಳು, ಬಳಕೆದಾರರಿಗೆ ಅತಿ ಮುಖ್ಯ ಸ್ಥಳಗಳಲ್ಲಿ, ರೈಲ್ವೆ ಸ್ಟೇಷನ್, ಬಸ್ ನಿಲ್ದಾಣದ ಹತ್ತಿರ, ಪ್ರಮುಖ ಮಾಲ್ ಗಳ ಪ್ರವೇಶದ್ವಾರಗಳಲ್ಲಿ ಗ್ರೌಂಡ್ ಫ್ಲೋರ್ ನಲ್ಲೇ ಇದ್ದು, ಆಫೀಸ್ ನಲ್ಲಿ ದಿನವಿಡೀ ದುಡಿಯುವ ನೌಕರಿಗೆ, ಮಕ್ಕಳು, ಹಿರಿಯರು, ಮಹಿಳೆಯರಿಗೆ ಸುಲಭವಾಗಿ ಸಿಗುವುದರಿಂದ ಅವು ಗ್ರಾಹಕರಿಗೆ ಅತಿಪ್ರಿಯವಾಗುತ್ತವೆ. ಎಲ್ಲಕ್ಕೂ ಸಮೀಪ; ಚಿಕ್ಕ ಊರುಗಳಲ್ಲಿ ಪಟ್ಟಣಗಳಲ್ಲಿ, ಮೆಟ್ರೋಪಾಲಿಟನ್ ವಲಯಗಳಲ್ಲಿ. ಡಾಲರಾಮ ಕೊಳ್ಳುವ ವರ್ಗಕ್ಕೆ ಸಮಾಧಾನಕರವಾದ ವಾತಾವರಣ, ಅತಿಹೆಚ್ಚು ವೈವಿಧ್ಯ ವಸ್ತುಗಳು. ಎಲ್ಲವನ್ನೂ ಒಪ್ಪವಾಗಿ ನಾವೇ ಇಳಿಸಿ, ಎತ್ತಿ, ಹಿಡಿದು ನೋಡಲು ಆಗುವಂತೆ ತೆರೆದ-ಬೀರುಗಳಲ್ಲಿ ಜೋಡಿಸಲಾಗಿದೆ. ೧ ಡಾಲರ್ ನಿಂದ ೩ ಡಾಲರ್ ಒಳಗೆ ನಮಗೆ ಆರಿಸಲು ನಿಬ್ಬೆರಗಾಗುವಷ್ಟು, ಕಸಿವಿಸಿಯಾಗುವಷ್ಟು ವೈವಿಧ್ಯಮಯ ದಿನಬಳಕೆಗೆ ತಕ್ಷಣ ಬೇಕಾಗುವ ವಸ್ತುಗಳು ಎಲ್ಲರನೂ ಮೋಡಿಮಾಡಿವೆ.
ಸಾಫ್ಟ್ ಡ್ರಿಂಕ್ಸ್ ಒಂದು ಪ್ರಮುಖ ವಸ್ತು
ಡಾಲರಮದ ಮಾರಾಟದ ವಸ್ತುಗಳಲ್ಲಿ ತಂಪು-ಪಾನೀಯಗಳ ಪಾತ್ರ ಅಧಿಕ. ಅವುಗಳ ವಿವರಗಳು ಹೀಗಿವೆ : ಕೆಲವು ಡಾಲರಮ ಸ್ಟೋರ್ ಗಳು ವಿಶೇಷವಾಗಿ ಮಾಂಟ್ರಿಯೆಲ್ ನ 'Pierrefonds-Roxboro borough' on 'Des Sources Blvd. & Harwood Blvd', 'Vaudreuil-Dorion', ನಲ್ಲಿ. ಸುಮಾರು 20,000 ಚ. ಅಡಿಗಳಷ್ಟು ದೊಡ್ಡ 'ಶೋರೂಮ್,' ಗಳಿವೆ.
'ಕ್ರಾಸ್ವೇಸ್ ಬಹುಮಹಡಿ ಕಾಂಪ್ಲೆಕ್ಸ್, ಟೊರಾಂಟೋನಗರ'
ಈ ೨೯ ಬಹುಮಡಿ ಕಟ್ಟಡದ ಮುಖ್ಯ ದ್ವಾರದ ಆರಂಭದಲ್ಲೇ ಬಹುದೊಡ್ಡ 'ಡಾಲರಮ ಸ್ಟೋರ್ಸ್', ೨೦೧೨ ರ ಆಗಸ್ಟ್, ೧೪ ನೆಯ ತಾರೀಖಿನ ದಿನ, ಬೆಳಿಗ್ಯೆ ೯-೩೦ ಕ್ಕೆ ಶುಭಾರಂಭಮಾಡಲಾಯಿತು. ಈ ಹೊಸ 'ಆಧುನಿಕ ಎಂಪೋರಿಯಂ' ಗೆ ನಗರದ ಹಲವಾರು ಕಡೆಗಳಿಂದ ಬಳಕೆದಾರರು ಭೇಟಿಕೊಡಲು ಆರಂಬಿಸಿದ್ದಾರೆ. ಇವರಲ್ಲಿ ಹೆಚ್ಛಿನವರು ಮಕ್ಕಳು, ಹಾಗೂ ಮಹಿಳೆಯರು.
'ಡಾಲರಮ ಎಂಪೋರಿಯಂ' ನ, ಅತಿ-ಹೆಚ್ಚಿನ ಮಾಹಿತಿಗಳಿಗಾಗಿ ಸಂಪರ್ಕಿಸಿ
ಅತಿ ಹೆಚ್ಚಿನ ಮಾಹಿತಿಗಳು ಇಲ್ಲಿ ದೊರೆಯುತ್ತವೆ
ಉಲ್ಲೇಖಗಳು
<References />
ವರ್ಗ: ಕೆನಡಾದ ಡಾಲರಮ ಎಂಪೋರಿಯಂಗಳು
ಲೆಹೆಂಗಾ ಸ್ಟೈಲ್ ಸೀರೆ
ಲೆಹೆಂಗಾ ಸ್ಟೈಲ್ ಸೀರೆ
ಲೆಹೆಂಗಾ ಶೈಲಿಯ ಸೀರೆ ಎಂಬುದು ಭಾರತದಲ್ಲಿ ಪರಿಚಯಿಸಲಾದ ಆಧುನಿಕ ಉಡುಪು. ಅಂದರೆ ಸಾಂಪ್ರದಾಯಿಕ ಸೀರೆ ಮತ್ತು ಲೆಹೆಂಗಾ ಚೋಲಿಯ ಮಿಶ್ರಣ. ಒಂದು ಲೆಹೆಂಗಾ ಶೈಲಿಯ ಸೀರೆ ಸಾಮಾನ್ಯವಾಗಿ 4.5 ಮೀಟರ್‍ಗಳು (5 ಗಜಗಳು) 5.5 ಮೀಟರ್‍ಗಳು (6 ಗಜಗಳು) ಉದ್ದವಾಗಿದೆ. ಇದು ಧರಿಸಲು ಸಂಪೂರ್ಣವಾಗಿ ಸೀರೆಯ ರೀತಿಯಲ್ಲಿ ಇರುವುದಿಲ್ಲ. ಇದಕ್ಕೆ ಸೀರೆಗೆ ಇರುವಂತಹ ನೆರಿಗೆಗಳು ಇರುವುದಿಲ್ಲ ಆದರೆ ಸರಳವಾಗಿ ನಮಗೆ ಹೊಂದಿಕೆಯಾಗುವಂತೆ ಟಕ್ ಮಾಡಬಹುದು ಮತ್ತು ಅಲಂಕರಿಸಬಹುದು. ಸಾಂಪ್ರದಾಯಿಕ ಸೀರೆಯಂತೆಯೇ. ಲೆಹೆಂಗಾ ಶೈಲಿಯ ಸೀರೆಯನ್ನು ಪೆಟಿಕೋಟ್ ( ದಕ್ಷಿಣದಲ್ಲಿ ಪಾವಡೈ ಮತ್ತು ಭಾರತದಲ್ಲಿ ಶಾಯ ) ಮೇಲೆ ಧರಿಸಲಾಗುತ್ತದೆ, ಜೊತೆಗೆ ಇದರ ಮೇಲ್ಭಾಗಕ್ಕೆ ಚೋಲಿ ಎಂಬ ವಿನ್ಯಾಸಗೊಳಿಸಿದ ಕುಪ್ಪಸವನ್ನು ಧರಿಸಲಾಗುತ್ತದೆ. ಈ ಚೋಲಿಯು ಹೆಚ್ಚಾಗಿ ಸಾಂಪ್ರದಾಯಿಕವಾದ ಲೆಹೆಂಗಾ ಅಥವಾ ಘಾಗ್ರಾ ಚೋಲಿಯನ್ನು ಹೋಲುತ್ತವೆ. ಕೆಲವೊಮ್ಮೆ ಸಾಂಪ್ರದಾಯಿಕ ಬ್ಲೌಸ್ ಕೂಡ ಲೆಹೆಂಗಾ ಶೈಲಿಯ ಸೀರೆಯೊಂದಿಗೆ ಹೊಕಿಕೊಳ್ಳುವಾಗ ಇದಕ್ಕೆ ಕುಂದನ್, ಮಣಿಗಳು ಮತ್ತು ಕನ್ನಡಿಗಳಿಂದ ಇದನ್ನು ಅಲಂಕರಿಸಲಾಗುತ್ತದೆ.
ಮೂಲ
ಲೆಹೆಂಗಾ ಶೈಲಿಯ ಸೀರೆ ಎನ್ನುವುದು ಇದು ಒಂದು ರೀತಿಯ ಸಿದ್ಧ ಉಡುಪು. ಈ ಲೆಹೆಂಗಾ ಸೀರೆಯು ಶುಭ ಸಮಾರಂಭಗಳಲ್ಲಿ ಧರಿಸುವುದಕ್ಕಾಗಿ ವಿಶೇಷವಾಗಿ ಕಲಾತ್ಮಕತೆಯಿಂದ ಹುಟ್ಟಿಕೊಂಡಿದೆ. ಈ ಉಡುಪನ್ನು ಮಹಿಳೆಯರು ಸುಲಭವಾಗಿ ಧರಿಸಬಹುದು ಅವರಿಗೆ ಅನುಕೂಲವಾಗುವಂತೆ ಸ್ಲಿಪ್ ಇರುತ್ತದೆ ಇದನ್ನು ಕೆಲವೇ ನಿಮಿಷಗಳಲ್ಲಿ ಧರಿಸಬಹುದು ಮತ್ತು ಒಂದು ಬದಿಯಲ್ಲಿ ಉದ್ದನೆಯ ಜಿಪ್ ಅನ್ನು ಇದು ಹೊಂದಿದ್ದು ಇದರಿಂದ ಮಹಿಳೆಯರು ಇದನ್ನು ಸ್ಕರ್ಟ್ ರೀತಿಯಲ್ಲಿ ಧರಿಸಬಹುದು. ಧರಿಸುವವರ ಅಳತೆಗೆ ತಕ್ಕಂತೆ ಇದನ್ನು ತಯಾರಿಸಲಾಗುತ್ತದೆ. ಇದರಿಂದ ಧರಿಸುವವರು ಅಳತೆಗೆ ತಕ್ಕಂತೆ ಜಿಪ್ ಅನ್ನು ಹೊಂದಿಸಿಕೊಳ್ಳಬಹುದು. ಮತ್ತು ಇದರ ಮೇಲೆ ಸೆರಗನ್ನು ಧರಿಸಬಹುದು. ಸಾಮಾನ್ಯವಾಗಿ ಸೀರೆಯನ್ನು ಉಟ್ಟುಕೊಳ್ಳಬೇಕು ಎಂಬ ಆಸೆಯನ್ನು ಹೊಂದಿದ ಮಹಿಳೆಯರಿಗೆ ಇದು ಒಂದು ಸಿಧ್ಧ ಉಡುಪು. ಈ ರೀತಿಯ ಸೀರೆಯ ಸೆರಗು ಸಾಂಪ್ರದಾಯಿಕ ಲೆಹೆಂಗಾದ ಚೋಲಿಯ ದುಪ್ಪಟ್ಟಾದ ಹೋಲಿಕೆಯನ್ನು ಹೊಂದಿದೆ.
ಕಸೂತಿ ಮತ್ತು ಅಲಂಕರಣಗಳು
ಲೆಹೆಂಗಾ ಶೈಲಿಯ ಸೀರೆಯಲ್ಲಿ ವಿವಿಧ ಪ್ರಕಾರದ ಕಸೂತಿ ಮಾದರಿಗಳನ್ನು ಬಳಸಲಾಗುತ್ತದೆ. ಬಾಗ್, ಚಿಕಾನ್, ಕಾಶಿಡಾ, ಕಸುತಿ, ಕಾಂತಾ, ಸೊಜ್ನಿ, ಶಿಶಾ, ಝಾರ್ಡೊಜಿ ಮೊದಲಾದವುಗಳು ಲೆಹೆಂಗಾ ಶೈಲಿಯ ಸೀರೆಯಲ್ಲಿ ಸಾಮಾನ್ಯವಾಗಿ ಅಭ್ಯಾಸದ ರೀತಿಯ ಕಸೂತಿಗಳಾಗಿವೆ. ಬಾಗ್ ಎಂಬುದು ಪಂಜಾಬ್‍ನಲ್ಲಿ ಹಬ್ಬಗಳು ಮತ್ತು ವಿವಾಹಗಳಲ್ಲಿ ಧರಿಸುವುದಕ್ಕಾಗಿ ವಿಶೇಷ ರೀತಿಯ ಕಸೂತಿಯಾಗಿದೆ. ಬಾಗ್ ಕಸೂತಿ ಸಂಪೂರ್ಣವಾಗಿ ಬೇಸ್ ಫ್ಯಾಬ್ರಿಕ್ ಅನ್ನು ಮರೆಮಾಡುತ್ತದೆ ಮತ್ತು ತುಂಬಾ ಭಾರವಾದ ಕಸೂತಿಯಾಗಿದೆ, ಲೆಹೆಂಗಾ ಶೈಲಿಯ ಸೀರೆಯ ಮೇಲೆ ಈ ಕಸೂತಿಯು ಅದರ ಬಟ್ಟೆಯ ಮೇಲೆ ಅಂದವಾಗಿ ಕಾಣುತ್ತದೆ. ಮತ್ತು ಅದರ ಕಸೂತಿಯು ಮಾತ್ರವೇ ಸುಲಭವಾಗಿ ಕಾಣುತ್ತದೆ. ಕಾಶಿಡಾವು ಇದು ಕಾಶ್ಮೀರಿ ಕಸೂತಿ ವಿಧವಾಗಿದೆ. ಇದು ಅತ್ಯಂತ ವರ್ಣರಂಜಿತವಾಗಿದೆ ಮತ್ತು ಕಾಶ್ಮೀರವನ್ನು ತನ್ನ ಮಾದರಿಗಳ ಮುಖಾಂತರ ಚಿತ್ರಿಸುತ್ತದೆ. ಲೆಹೆಂಗಾ ಸೀರೆಗಳ ಮೇಲಿನ ಇತರ ಪ್ರಸಿಧ್ದ ಕಸೂತಿ ವರ್ಕರ್‍ಗಳೆಂದರೆ ಕಾಂತ ವರ್ಕರ್ಸ್ ಮತ್ತು ಬೆಂಗಳೂರಿನ ಕಸೂತಿ ವಕ್ರ್ಸ. ಬೆಳ್ಳಿ ಕಸೂತಿ, ಚಿನ್ನದ ಕಸೂತಿ, ಲೋಹದ ಮಣಿಗಳು, ನೈಜ ಮುತ್ತುಗಳು, ಮರದ ಮಣಿಗಳು, ಗಾಜಿನ ಮಣಿಗಳು, ಕನ್ನಡಿ ಕೆಲಸ, ಕಸೂತಿ ಕೆಲಸ, ಕುಂದನ್, ಮಿನುಗುಗಳು, ಹೊಳೆಯುವ ಕಲ್ಲುಗಳು, ಝಾರ್ಡೊಜಿ ಇತ್ಯಾದಿಗಳನ್ನು ಒಳಗೊಂಡಂತೆ ಲೆಹೆಂಗಾ ಶೈಲಿ ಸೀರೆಯ ಮಾದರಿಗಳಲ್ಲಿ ವಿವಿಧ ಶ್ರೀಮಂತ ಮತ್ತು ಸೊಗಸಾದ ಅಲಂಕರಣಗಳನ್ನು ಬಳಸಲಾಗುತ್ತದೆ, ರೇಷ್ಮೆ, ಜಿಯರ್ಗೇಟ್, ಬ್ರಾಸ್ಸೋ, ಬ್ರೊಕೇಡ್, ಚಿಫಾನ್, ಕ್ರೆಪೆ ಮುಂತಾದ ಬಹುತೇಕ ಶ್ರೀಮಂತ ಬಟ್ಟೆಗಳನ್ನು ಲೆಹೆಂಗಾ ಶೈಲಿಯ ಸೀರೆ ತಯಾರಿಕೆಯಲ್ಲಿ ಬಳಸಲಾಗುತ್ತದೆ. ಭಾರತದಲ್ಲಿ ಸಬಸಾಶಿ ಮುಖರ್ಜಿ ಅವರು ಲೆಹೆಂಗಾ ಶೈಲಿಯ ಸೀರೆಗೆ ಹೆಸರುವಾಸಿಯಾಗಿದ್ದಾರೆ.
ಭಾರತದಲ್ಲಿ ಲೆಹೆಂಗಾ ಶೈಲಿಯ ಸೀರೆಯ ಬಳಕೆ
ಸಾಂಪ್ರದಾಯಿಕ ಸೀರೆಯನ್ನು ತೊಡುವ ವಿಧಾನಕ್ಕೆ ಹೋಲಿಸಿದರೆ ಲೆಹೆಂಗಾ ಶೈಲಿಯ ಸೀರೆಯನ್ನು ಧರಿಸುವುದು ಬಹಳ ಸುಲಭ. ಈ ಸೀರೆಯ ತುದಿಯು ಪೆಟಿಕೋಟ್‍ಗೆ ಹೊಂದಿಕೊಂಡಿದ್ದು ಟಕ್ ಆಗಿರುತ್ತದೆ ಮತ್ತು ಒಂದು ಸುತ್ತು ಸೊಂಟದ ಸುತ್ತಲೂ ಸುತ್ತುವರೆದಿರುತ್ತದೆ. ಸಾಮಾನ್ಯವಾಗಿ ಸೀರೆಯನ್ನು ಶರಿಸುವಂತೆಯೇ ಇದನ್ನು ಸಹ ಧರಿಸಲಾಗುತ್ತದೆ. ಸಾಂಪ್ರದಾಯಿಕ ಸೀರೆಗಳಲ್ಲಿ ನೆರಿಗೆಗಳನ್ನು ಹೊಂದಿರುತ್ತವೆ. ಆದರೆ ಲೆಹೆಂಗಾ ಶೈಲಿಯ ಈ ಸೀರೆಗಳು ಯಾವುದೇ ನೆರಿಗೆಗಳನ್ನು ಹೊಂದದೇ ಟಕ್‍ನೊಂದಿಗೆ ತನ್ನದೇ ಆದ ಶೈಲಿಯಲ್ಲಿ ಇರುತ್ತದೆ. ಲೆಹೆಂಗಾ ಶೈಲಿಯಾ ಸೀರೆಯಲ್ಲಿ ಸಾಮಾನ್ಯ ಸೀರೆಗಳಲ್ಲಿ ಕಂಡುಬರುವಂತಹ ನೆರಿಗೆಗಳ ಬದಲಾಗಿ ಈ ಸೀರೆಗಳ ತುದಿಯಲ್ಲಿ ಅಂಚುಪಟ್ಟಿಗಳು ಅಥವಾ ದಡಿಗಳನ್ನು ಬಳಸಲಾಗುತ್ತದೆ. ಇದು ಲೆಹೆಂಗಾ ಶೈಲಿಯ ಸೀರೆಯ ವಿಶಿಷ್ಟ ಲಕ್ಷಣ. ಅಂತಿಮವಾಗಿ ಸೆರಗನ್ನು ಎಂದಿನಂತೆ ಪೂರ್ಣ ಮೈ ಮುಚ್ಚುವಂತೆ ಭುಜದ ಮೇಲೆ ಧರಿಸಲಾಗುತ್ತದೆ.
ಲೆಹೆಂಗಾ ಶೈಲಿಯ ಸೀರೆ ಮತ್ತು ಸಾಂಪ್ರದಾಯಿಕ ಸೀರೆಯ ನಡುವಿನ ವ್ಯತ್ಯಾಸವೆಂದರೆ ಸಾಂಪ್ರದಾಯಿಕ ಸೀರೆಯಲ್ಲಿ ನಾವು ನೆರಿಗೆಗಳನ್ನು ಸೀರೆಯ ಮುಂಭಾಗದಲ್ಲಿ ಬರುವಂತೆ ಧರಿಸುತ್ತೇವೆ ಆದರೆ ಲೆಹೆಂಗಾ ಮಾದರಿಯ ಸೀರೆಯಲ್ಲಿ ಇದು ಕಂಡು ಬರುವುದಿಲ್ಲ. ಮತ್ತು ಕೆಲವು ಲೆಹೆಂಗಾ ಶೈಲಿಯ ಸೀರೆಗಳು ಸೀರೆಯ ಬದಿಯಲ್ಲಿ ಹುಕ್‍ಗಳನ್ನು ಹೊಂದಿರುತ್ತವೆ, ಈ ಹುಕ್‍ಗಳನ್ನು ಬಳಸಿಕೊಂಡು ಸುಲಭವಾಗಿ ತಮ್ಮ ಅಳತೆಗೆ ತಕ್ಕಂತೆ ಸೀರೆಯನ್ನು ಧರಿಸಬಹುದು.
ತಬು (ನಟಿ)
ತಬು तब्बूతబస్సుం హష్మి(೪ ನೇ ನವೆಣಬರ್ ೧೯೭೦ ರಣದು ತಬಸ್ಸುಮ್ ಹಶ್ಮಿ  ಎಂದು ಜನಸಿದ) ಒಬ್ಬ ಭಾರತೀಯ ಚಲನಚಿತ್ರಗಳ ಅಭಿನೇತ್ರಿ. ಒಂದು ಅಮೇರಿಕಾದ ಚಲನಚಿತ್ರವೂ ಸೇರಿದಂತೆ ತೆಲುಗು, ತಮಿಳು, ಮಲೆಯಳಂ, ಮರಾಠಿ ಹಾಗೂ ಬೆಂಗಾಳಿ ಭಾಷೆಗಳನ್ನಿನ ಚಲನಚಿತ್ರಗಳಲ್ಲಿ ನಟಿಸಿದ್ದರೂ, ಅವರು ಮುಖ್ಯಯವಾಗಿ ಹಿಂದಿ ಚಲನಚಿತ್ರಗಳಲ್ಲಿ ಅಭಿಸಯಿಸಿದ್ದಾರೆ. ಅವರು ಎರಡು ಬಾರಿ ಅತ್ಯುತ್ತಮ ಶ್ರೇಷ್ಠ ನಟಿ ಎಂದು ರಾಷ್ಟ್ರೀಯ ಚಲನ ಪ್ರಶಸ್ತಿ ಗೆದ್ದಿದ್ದಾರೆ, ಹಾಗೂ ಅವರು ಅತ್ಯುತ್ತಮ ಮಹಿಳಾ ಅಭಿನೇತ್ರಿ ಎಂದು ಫಿಲ್ಮ್ ಫೇರ್ನ ವಿಮರ್ಶಕರ ಪ್ರಶಸ್ತಿಯನ್ನು ನಾಲ್ಕು ಬಾರಿ ಪಡೆದು ಅತಿ ಹೆಚ್ಚು ಬಾರಿ ಪಡೆದ ದಾಖಲೆ ಹೊಂದಿದ್ದಾರೆ.
ಕೆಲವು ಆಪಾವಾದಗಳಿದ್ದಾಗ್ಯೂ ತಬು ರವರು ಗಣನೀಯವಾಗಿ ಗಲ್ಲಾ ಪೆಟ್ಟಿಗೆಯಲ್ಲಿ ಹಣಗಳಿಕೆಯ ಪ್ರೇಕ್ಷಕರಿಗಿಂದ ಹೆಚ್ಚು ವಿಮರ್ಶಾತ್ಮಕ ಪ್ರಶಂಸೆಗಳನ್ನು ಶೇಕರಿಸುವಂತಹ ಕಲಾತ್ಮಕ, ಕಡಿಮೆ ವೆಚ್ಚದ ಚಿತ್ರಗಳಲ್ಲಿ ಅಭಿನಯಿಸುವುದಕ್ಕೆ ಪ್ರಖ್ಯಾತರಾಗಿದ್ದಾರೆ. ಅವರು ಕಾಣಿಸಿಕೊಂಡ ಬಾರ್ಡರ್ (೧೯೯೭), ಸಾಜನ್ ಚಲೆ ಸಸುರಾಲ್  (೧೯೯೬), ''ಬೀವಿ ನಂ. ೧  ಹಾಗೂ Hum Saath-Saath Hain: We Stand United'' ೧೯೯೯ ನಂತಹ ವ್ಯಾವಹಾರಿಕವಾಗಿ ಯಶಸ್ವಿಯಾದ ಚಿತ್ರಗಳೂ ಕಡಿಮೆ, ಹಾಗೂ ಈ ಚಿತ್ರಗಳಲ್ಲಿ ಅವರ ಪಾತ್ರಗಳೂ ಬಹಳ ಚಿಕ್ಕವು. ಮಾಚಿಸ್ (೧೯೯೬), ವಿರಾಸತ್  (೧೯೯೭), ಹು ತು ತು  (೧೯೯೯), ಅಸ್ತಿತ್ವ  (೨೦೦೦), ಚಾಂದನಿ ಬಾರ್  (೨೦೦೧), ಮಕ್ವುಬೂಲ್  (೨೦೦೩) ಹಾಗೂ ಚೀನಿ ಕಂ  ಅವರ ಅತ್ಯಂತ ಹೆರಾದ ಅಭಿನಯಗಳಾಗಿವೆ. ಮೀರಾ ನಾಯರ್ ರವರ ಅಮೇರಿಕಾದ ಚಲನಚಿತ್ರ, ದಿ ನೇಮ್ ಸೇಕ್  ನಲ್ಲಿನ ಅವರ ಮಹತ್ವದ ಪಾತ್ರವೂ ಸಹ ಹೆಚ್ಚಿ ಪ್ರಶಂಸೆ ಗಳಿಸಿತು. ಚಿತ್ರಗಳಲ್ಲಿನ ತಮ್ಮ ಪಾತ್ರಗಳ ಬಗ್ಗೆ ಆಯ್ಕೆ ಮಾಡುವುದರಲ್ಲಿ ಹೆಸರಾದ ಅವರು ಹೀಗೆ ಹೇಳಿದ್ದಾರೆ, "ನನ್ನ ಮನ ಮುಟ್ಟುವ ಚಿತ್ರಗಳಲ್ಲಿ ಮಾತ್ರ ನಟಿಸುತ್ತೇನೆ ಮತ್ತು ಎಲ್ಲಕ್ಕಿಂತ ಹೆಚ್ಚಾಗಿ ತಂಡದ ಇತರೆ ಸಹ ಕಲಾವಿದರು ಮತ್ತು ನಿರ್ದೇಶಕರು ನನ್ನಲ್ಲಿ ಆಸಕ್ತಿ ಮೂಡಿಸಬೇಕು".
ಆರಂಭಿಕ ಜೀವನ
೧೯೭೦ ಎಂದು ಇತರೆ ಅನೇಕ ಮೂಲಗಳು ಸೂಚನೆಗಳನ್ನು ಮಾಡಿದರೂ, ತಬು ರವರು ೧೯೭೧ ರಲ್ಲಿ ಜುಮಾಲ್ ಹಶ್ಮಿ ಹಾಗೂ ರಿಜ್ವಾನ್ ರವರಿಗೆ ಹೈದರಾಬಾದ್ ನಲ್ಲಿ ಜನಿಸಿದರು. ಕೆಲವೇ ಸಮಯಗಳ ನಂತರ, ಅವರ ತಂದೆ ತಾಯಿಗಳು ವಿವಾಹ ವಿಚ್ಛೇದನ ಪಡೆದರು. ಅವರ ತಾಯಿಯವರು ಶಾಲಾ ಅಧ್ಯಾಪಕಿ ಹಾಗೂ ಅವರ ತಾಯಿಯ ಕಡೆಯ ತಾತಾ ಅಜ್ಜಿ ಒಂದು ಶಾಲೆಯನ್ನು ನಡೆಸುತ್ತಿದ್ದ ನಿವೃತ್ತ ಪ್ರಾರಾಧ್ಯಾಪಕರು. ಅವರ ತಾತ ಮಹಮ್ಮದ್ ಅಹಸಾನ್ ಗಣಿತದ ಪ್ರಾಧ್ಯಾಪಕರಾಗಿದ್ದರು, ಹಾಗೂ ಅವರ ಅಜ್ಜಿ ಆಂಗ್ಲ ಸಾಹಿತ್ಯದ ಪ್ರಾಧ್ಯಾಯಪಕರಾಗಿದ್ದರು. ಅವರು ಹೈದರಾಬಾದ್ ನಲ್ಲಿ ಸೆಯಿಂಟ್. ಆಂನ್ಸ್ ಶಾಲೆಯಲ್ಲಿ ಓದಲು ಹೋಗುತ್ತಿದ್ದರು. ತಬು ೧೯೮೩ ರಲ್ಲಿ ಮುಂಬಯಿಗೆ ತೆರಳಿ ಎರಡು ವರ್ಷಗಳ ಕಾಲ ಸೆಯಿಂಟ್. ಕ್ಸೇವಿಯರ್ ಕಾಲೇಜಿನಲ್ಲಿ ಅಧ್ಯಯನ ಮಾಡಿದರು.
ಅವರು ಶಬಾನ ಅಜ್ಮಿಯವರ ಸಹೋದರಿ ಹಾಗೂ ನಟಿ ಫರ್ಹಾ ನಾಜ್ ರವರ ಕಿರಿಯ ತಂಗಿ. ಅವರು ,ಮುಂಬಯಿ ಹಾಗೂ ಹೈದರಾಬಾದ್ ನಲ್ಲಿ ಮನೆಗಳನ್ನು ಹೊಂದಿದ್ದಾರೆ.
ಯಶಸ್ಸು, ೨೦೦೩–ಇಲ್ಲಿಯವರೆಗೆ
೧೯೯೬ ರಲ್ಲಿ, ತಬು ರವರ ಎಂಟು ಚಲನಚಿತ್ರಗಳು ಬಿಡುಗಡೆಯಾದವು. ಸಾಜನ್ ಚಲೆ ಸಸುರಾಲ್  ಹಾಗೂ ಜೀತ್ ಎಂಬ ಎರಡು ಚಲನಚಿತ್ರಗಳು ಹೆಚ್ಚು ಯಶಸ್ವಿಯಾದವು; ಈ ಎರಡೂ ಚಿತ್ರಗಳು ಆ ವರ್ಷದ ಪ್ರಮುಖ ಐದು ಚಲನಚಿತ್ರಗಳಲ್ಲಿ ಒಂದಾಗಿ ಇದ್ದವು. ಅವರ ಮತ್ತೊಂದು ಪ್ರಮುಖ ಚಲನಚಿತ್ರ ಪ್ರಖ್ಯಾತ ಗೀತರಚನೆಕಾರ ಹಾಗೂ ನಿರ್ದೇಶಕ ಗುಲ್ಜಾರ್ ಅವರ ಮಾಚಿಸ್ ವಿಮರ್ಶಾತ್ಮಕವಾಗಿ ಜಯಗಳಿಸಿತು. ಸಿಖ್ಖರ ದಂಗೆಯ ಉದ್ಭವದಲ್ಲಿ ಸಿಲುಕಿದ ಪಂಜಾಬಿ ಮಹಿಳೆಯಾಗಿ ಅವರ ಪಾತ್ರದಲ್ಲಿನ ಅಭಿನಯವು ಪ್ರಶಂಶಿಸಲ್ಪಟ್ಟಿತು; ಅವರು ತಮ್ಮ ಅಭಿನಯಕ್ಕಾಗಿ /ಸಾಧನೆಗೆಅತ್ಯುತ್ತಮ ನಟಿಯ ಮೊದಲ ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿ ಗೆಲ್ಲುವತ್ತ ಸಾಗಿದರು.
ತಬುರವರ ೧೯೯೭ ರ ಮೊದಲ ಬಿಡುಗಡೆಯ ಚಲನಚಿತ್ರ ಜೆ.ಪಿ.ದತ್ತಾ ಅವರ ಬಾರ್ಡರ್. ೧೯೭೧ ರಲ್ಲಿನ ಭಾರತ - ಪಾಕಿಸ್ತಾನ ರ ನಡುವೆ ಆ ಕಾಲದಲ್ಲಿ ಲೊಂಗಾವಾಲದ ಯುದ್ಧದ ಸುತ್ತ ನಡೆದ ನೈಜ ಘಟನೆಯ ಬಗ್ಗೆಯ ಚಲಚನಚಿತ್ರವಾಗಿತ್ತು. ಅವರು ಆ ಚಲನಚಿತ್ರದಲ್ಲಿ ಸನ್ನಿ ದೆಯೊಲ್ ರ ಪತ್ನಿಯ ಪಾತ್ರದಲ್ಲಿ ಅಭಿನಯಿಸಿದ್ದರು. ಅವರದ್ದು ಚಿಕ್ಕ ಪಾತ್ರವಾಗಿದ್ದರೂ ಆ ಚಲನಚಿತ್ರವು ೧೯೯೭ ರಲ್ಲಿನ ಅತ್ಯಂತ ಯಶಸ್ವಿ ಚಿತ್ರವಾಗಿ ಪರಿಣಮಿಸಿತು. ಆ ವರುಷದಲ್ಲಿನ ಅವರು ವಿಮರ್ಶಾತ್ಮಕವಾಗಿ ಅತ್ಯಂತ ಯಶಸ್ವಿಯಾದ ಚಿತ್ರ ವಿರಾಸತ್  ನಲ್ಲಿಯೂ ಸಹ ಅಭಿನಯನವನ್ನು ಮಾಡಿದರು. ಆ ಚಲನಚಿತ್ರವು ಗಲ್ಲಾ ಪೆಟ್ಟಿಗೆಯಲ್ಲಿ ಅತ್ಯುತ್ತಮವಾಗಿ ಯಶಸ್ವಿಯಾಗಿತ್ತು; ತಬು ರವರು ತಮ್ಮ ಅಭಿನಯಕ್ಕಾಗಿ ಫಿಲ್ಮ್ ಫೇರ್ ವಿಮರ್ಶಿ ಮಾಡುವವರ ಅತ್ಯುತ್ತಮ ಅಭಿನೇತ್ರಿ ಪ್ರಶಸ್ತಿಯನ್ನು ಪಡೆದುಕೊಂಡರು.
೧೯೯೯ ರಲ್ಲಿ, ಅವರು ಎರಡು ಬಹುವಾಗಿ ಯಶಸ್ವಿಯಾದ ಬಹು - ತಾರೆಯರ ಜೊತೆ ಅಭಿನಯಿಸಿದ ಚಲನಚಿತ್ರಗಳಾದ ''ಬಿವಿ ನಂ. ೧ ಹಾಗೂ Hum Saath-Saath Hain: We Stand United''  ಚಿತ್ರಗಳಲ್ಲಿ ನಟಿಸಿದರು. ಆ ಎರಡೂ ಚಲನಚಿತ್ರಗಳು ಅನುಕ್ರಮವಾಗಿ ಆ ವರ್ಷದ ಮೊದಲೆನೆಯ ಹಾಗೂ ಎರಡನೆಯ ಅತ್ಯಂತ ಯಶಸ್ವಿ ಚಿತ್ರಗಳಾಗಿದ್ದವು. ೨೦೦೦ ರಂದರ, ಈ ತಾರೆಯು ಹೇರಾಫೇರಿ ಹಾಗೂ ಅಸ್ತಿತ್ವ  ಚಲನಚಿತ್ರಗಳಲ್ಲಿ ನಟಿಸಿದರು. ಅವರ ಮೊದಲಯನ ಚಲನಚಿತ್ರ ಯಶಸ್ವಿಯಾಗಿ ನಡೆಯಿತು ಹಾಗೂ ಎರಡನೆಯದು ವಿಮರ್ಶಾಕ್ಮತವಾಗಿ ಜಯಗಳಿಸಲ್ಪಟ್ಟಿತು. ಆ ಅಸ್ತಿತ್ವ ಚಲನಚಿತ್ರಕ್ಕೆ ಅವರ ಅತ್ಯುತ್ತಮ ನಟನೆ/ಸಾಧನೆಗಾಗಿ ಮೂರನೆಯ ಬಾರಿ ಫಿಲ್ಮ್ ಫೇರ್ ನಲ್ಲಿ ಅವರು ವಿಮರ್ಶಕರ ಪ್ರಶಸ್ತಿಯನ್ನು ಗಳಿಕೊಂಡರು.
ಅವರು ೨೦೦೧ ರಲ್ಲಿ ಮಾಧುರ್ ಭಂಡಾರ್ಕರ್ ರಿಂದ ನಿರ್ದೇಶಿಸಲ್ಪಟ್ಟ ಚಾಂದಿನಿ ಬಾರ್  ನಲ್ಲಿ ನಟಿಸಿದರು. ಒಬ್ಬ ಬಾರ್ ನೃತ್ಯಗಾತಿಯ ಪಾತ್ರದಲ್ಲಿ ಅವರ ಅಭಿನಯವು ಸರ್ವಾನುಮತದ ಪ್ರಶಂಸೆಯನ್ನು ಗೋಳಿಸಿತು, ಹಾಗೂ ಅವರು ತಮ್ಮ ಚಿತ್ರದಲ್ಲಿನ ಸಾಧನೆಗಾಗಿ / ನಟನೆಗಾಗಿ ಎರಡನೆಯ ಬಾರಿ ರಾಷ್ಟ್ರೀಯ ಚಲನಚಿತ್ರಗಳಲ್ಲಿ ಅತ್ಯುತ್ತಮ ನಟಿ ಪ್ರಶಸ್ತಿಯನ್ನು ಪಡೆದರು. ವಿಮರ್ಶಕರಾದ, ತರನ್ ಆದರ್ಶ್ ಬರೆದರು "ಚಾಂದನಿ ಬಾರ್  ಚಲನಚಿತ್ರದುದ್ದಕ್ಕೂ ತಬುರವರ ಚಿತ್ರ ಹಾಗೂ ಅದರ ಬಗ್ಗೆ ಬೇರೆ ಅಭಿಪ್ರಾಯಗಳೇ ಇಲ್ಲ. ಅವರ ಅಭಿನಯವು ಅತ್ಯಂತ ಹೆಚ್ಚು ಅಂಕಗಳನ್ನು ಪಡೆಯಲು ಅರ್ಹವಾಗಿವೆ ಹಾಗೂ ಸಹಜವಾಗಿಯೇ ಎಲ್ಲಾ ಪ್ರಶಸ್ತಿಗಳಿಗೆ ಅರ್ಹವಾಗಿದೆ. ಅವರ ನಟನೆಯಲ್ಲಿನ ಅಭಿನಯನಕ್ಕೆ ಯಾವುದೇ ಲೋಪದೋಷಗಳಾಗಿಲ್ಲ ಮತ್ತು ಪ್ರೇಕ್ಷಕರ ಮನಸ್ಸಿನ ಮೇಲೆ ಅವರ ಪಾತ್ರದ ಪ್ರಭಾವವೂ ಸಹ ಅವರಿಗೆ ಉತ್ತಮವಾದ - ಹೊಂದಿಕೊಳ್ಳುತ್ತವೆ ಎಂದು ಆ ಪಾತ್ರದ ಕಾರಣಕ್ಕಾಗಿ ಎಂದು ಮತ್ತೋರ್ವ ವಿಮರ್ಶಕರು ಬರೆದರು". ಮತ್ತೋರ್ವ ವಿಮರ್ಶಗಾರರು ಅಭಿಪ್ರಾಯಪಟ್ಟರು, "ನಮ್ಮಲ್ಲಿರುವ ಅದ್ಭುತ ಒಬ್ಬ ನಟಿಯಾದ ಅವರು ಚಲನಚಿತ್ರಗಳನ್ನು ತಮ್ಮ ಭುಜಗಳ ಮೇಲೆ ಚಿತ್ರವನ್ನು ತೆಗೆದುಕೊಂಡು ಹೋಗುತ್ತಾರೆ, ತಮ್ಮ ಜವಾಬ್ದಾರಿಯರಿತು ನಡೆಸುವ ಒಬ್ಬ ನಟಿಯಿದ್ದರ, ಅದು ತಬು ವಾಡಿಕೆಯಂತೆ. ಸರ್ವೇಸಾಮಾನ್ಯವಾಗಿ, ಅವರು ಮಿಂಚುತ್ತಾರೆ."
ಅವರು ಅನೇಕ ತೆಲುಗು ಚಲನಚಿತ್ರಗಳಲ್ಲಿ ಅಭಿಯಿಸಿದ್ದಾರೆ, ಅವುಗಳಲ್ಲಿ ''ಕೂಲಿನಂ. ೧ '' ಹಾಗೂ ನಿನ್ನೆ ಪೆಲ್ಲಡುಥ ಸೇರಿದಂತೆ ಅನೇಕ ಚಿತ್ರಗಳು ಹೆಚ್ಚು ಯಶಸ್ವಿಯಾಗಿವೆ, ಎರಡನೆಯದು ಅವರ ಅತ್ಯಂತ ಪ್ರಸಿದ್ಧ ಹಾಗೂ ಜನಪ್ರಿಯ ಚಲನಚಿತ್ರಗಳಲ್ಲಿ ಒಂದು.
೨೦೦೩ ರಲ್ಲಿ ವಿಲಿಯಮ್ ಶೇಕ್ಸಪಿಯರ್ರವರ ಮ್ಯಾಕೆಬತ್ ನ ಮಾರ್ಪಾಡಾದ ಒಂದು ಚಲನಚಿತ್ರದಲ್ಲಿ ಅಭಿನಯಿಸಿದರು. ಈ ತಾರೆಯು ಶ್ರೀಮತಿ ಲೇಡಿ ಮ್ಯಾಕಬೆತ್ ರವರ ಪಾತ್ರಧಾರಿತ ನಿಮ್ಮಿ ಯಾಗಿ ಅಭಿನಯಿಸಿದರು. ಮಕ್ಬೂಲ್  ಎಂಬ ಶಿರೋನಾಮೆಯ ಆ ಚಲನಚಿತ್ರವು ವಿಶಾಲ್ ಭಾರದ್ವಾಜ್ ರವರಿಂದ ನಿರ್ದೇಶಿಸಲ್ಪಟ್ಟಿತು ಹಾಗೂ ೨೦೦೩ ರ ಟೊರಾಂಟೊ ಅಂತರಾಷ್ಟ್ರೀಯ ಚಿತ್ರೋತ್ಸವದಲ್ಲಿ ಪ್ರಥಮವಾಗಿ ಪ್ರದರ್ಶಿಸಲ್ಪಟ್ಟಿತು. ಮಕ್ಬೂಲ್ ಗಲ್ಲಾ ಪೆಟ್ಟಿಗೆಯಲ್ಲಿ ಗೆಲ್ಲಲು ಸೋತಿತು, ಆದರೆ ಹೆಚ್ಚಿನ ರೀತಿಯಲ್ಲಿ ಪ್ರಶಂಸಿಸಲ್ಪಟ್ಟಿತು. ತಬು ಅವರ ಅಭಿನಯವು ಬಹಳ ವಿಮರ್ಶಾತ್ಮಕವಾಗಿ ಜನಪ್ರಿಯಗೊಂಡಿತು; ವಿಮರ್ಶಕರಾದ ರೊನ್ ಅಹ್ಲುವಾಲಿಯ ಹೇಳಿದರು, "ತಬು ಒಂದು ಕಪ್ಪು ಪಾತ್ರದಲ್ಲಿ ಮಿಂಚಿದ್ದಾರೆ. ಬಾಲಿವುಡ್ ನಲ್ಲಿನ ಅತ್ಯಂತ ಬಹುಮುಖ್ಯ ಸಾಮರ್ಥ್ಯದ ನಟಿಯು ಎರಡನೆಯ ಸ್ವಭಾವದಂತಹ ನೀಚತೆಗೆ ಇಳಿಯುತ್ತಾಳೆ. ಅವರು ವಿಪತ್ತನ್ನು ಉಂಟು ಮಾಡುವ ಭ್ರಷ್ಟಳಾಗಿದ್ದಾಳೆ, ಆದರೆ ಇನ್ನೂ ಹೆಚ್ಚು ಅಧಮಳಾಗುವಂತೆ ತನ್ನ ಮುಖದ ಮೇಲೆ ಮುಗ್ಧ ನೋಟವನ್ನು ಇರಿಸುತ್ತಾಳೆ. ತಬು ತಮ್ಮ ಚುಚ್ಚು ಮಾತುಗಳನ್ನು ಆಡುತ್ತಾ ಸಂಭಾಷಿಸುವ ವಿಧಾನ ಅತ್ಯುತ್ತಮ. ಅವರು ಕ್ರಮೇಣವಾದ ಬುದ್ಧಭ್ರಮಣೆಯು ಹೃದಯ ಕಲಕವಂತಹದ್ದು ಹಾಗೂ ಅವರ ಕೊನೆಯ ಉದ್ರೇಕವು ಖಂಡಿತವಾಗಿಯೂ ಚಲನಚಿತ್ರದ ಪ್ರಮುಖ ನೋಟ". ಮತ್ತೊಬ್ಬ ವಿಮರ್ಶಕರು ಬರೆಯುತ್ತಾರೆ, "ತಬು ಅವರು ಒಂದು ಸಂಕೀರ್ಣವಾದ ಪಾತ್ರದಲ್ಲಿ ಅಭಿನಯನದ ಮೂಲಕ ಮಿಂಚಿದ್ದಾರೆ. ಅವರ ಪಾತ್ರಾಭಿನಯವು ಚಿತ್ರದಲ್ಲಿ ಪ್ರಶಸ್ತಿಗಳಿಗೆ ಯೋಗ್ಯವಾಗಿದೆ. ಈ ಪಾತ್ರವು ಚಾಂದನಿ ಬಾರ್  ನಂತರ ಇದು ಬಹಳ ಕಾದವರೆಗೆ ನೆನಪಿನಲ್ಲಿ ಉಳಿಯುವಂತಹ ಮತ್ತೊಂದು ಪಾತ್ರವಾಗಿದೆ".
ಅವರಿಗೆ ಫನಾ ದಲ್ಲಿ (೨೦೦೬) ರಲ್ಲಿ ಅಮೀರ್ ಖಾನ್ ಮತ್ತು ಕಜೋಲ್ ಅವರ ಜೊತೆ ಸಹ ಅಭಿನೇತ್ರಿಯಾಗಿ ಪೋಷಕ ಪಾತ್ರವು ಆ ಚಲನಚಿತ್ರದಲ್ಲಿ ದೊರೆಯಿತು. ಆ ಚಲನಚಿತ್ರವು ಆ ವರ್ಷದ ನಾಲ್ಕನೆಯ ಅತ್ಯಂತ ಯಶಸ್ವಿ ಚಿತ್ರವಾಗಿ ಮಂದುವರಿಯಿತು.
೨೦೦೭ ರಲ್ಲಿ, ಮೀರಾ ನಾಯರ್ ರವರು ನಿರ್ದೇಶಿಸಿದ, ತಬು ತಮ್ಮ ಮೊದಲ ಹಾಲಿವುಡ್ ಚಲನಚಿತ್ರ ದಿ ನೇಮ್ ಸೇಕ್  ನಲ್ಲಿ ಅಭಿನಯಿಸಿದರು. ಆ ಚಲನಚಿತ್ರವು ಪರದೇಶಗಳಲ್ಲಿ ಅತ್ಯುತ್ತಮ ನಡೆದ ಚಲನಚಿತ್ರವಾಯಿತು. ಅವರು ಚೀನಿ ಕಮ್  ಚಲನಚಿತ್ರದಲ್ಲಿಯೂ ಸಹ ಅಭಿನಯಿಸಿದ್ದರು, ಅದರಲ್ಲಿ ಅಮಿತಾಭ್ ಬಚ್ಚನ್ ರವರು ನಟಿಸಿದ ೬೪ - ವರ್ಷದ ವೃದ್ಧನನ್ನು ಪ್ರೀತಿಸುವ ೩೪ - ವರ್ಷದ ಮಹಿಳೆಯಾಗಿ ಅವರು ಪಾತ್ರವನ್ನು ವಹಿಸಿದ್ದಾರೆ ವಿಮರ್ಶಕರು ಆ ಚಲನಚಿತ್ರಗಳತ್ತ ಸಾಮಾನ್ಯವಾಗಿ ಸಕಾರಾತ್ಮಕವಾಗಿದ್ದಾರೆ; ತರನ್ ಆದರ್ಶ್ ಹೇಳಿದರು, "ಆ ಚಲನಚಿತ್ರದಲ್ಲಿ ಸಹ ತಾರೆಯ ಪ್ರಬಲ ಸಮ್ಮುಖದ ದುಸ್ಸಾಧ್ಯತೆ ಇದ್ದಾಗ್ಯೂ ತಬು ರವರು ತಮ್ಮ ಕಾಲ ಮೇಲೆ ನಿಂತಿದ್ದಾರೆ. ಅವರು ಉತ್ಕೃಷ್ಟವಾಗಿದ್ದಾರೆ." ಆ ಚಲನಚಿತ್ರವು ಸ್ವದೇಶದಲ್ಲಿ ಚೆನ್ನಾಗಿ ನಡೆಯದಿದ್ದರೂ, ಅದು ಪರದೇಶಗಳಲ್ಲಿ ವಿಶೇಷವಾಗಿ ಇಂಗ್ಲೆಂಡ್ ಹಾಗೂ ಅಮೇರಿಕಾಗಳಲ್ಲಿ ಹೆಚ್ಚು ಯಶಸ್ವಿಯಾಯಿತು.
ಅವರು ವೊಗ್ ಇಂಡಿಯಾ ' ದ ಜನವರಿ ೨೦೦೯ ರ ಸಂಚಿಕೆಯ' ಮುಖ ಪುಟದ ಮೇಲೆ ಕಾಣಿಸಿಕೊಳ್ಳುವುದರ ಮೂಲಕ ೨೦೦೯ ರನ್ನು ಪ್ರಾರಂಭಿಸಿದರು.
ವೈಯಕ್ತಿಕ ಜೀವನ
ಅವರು ನೊಯಿಡಾ ನಲ್ಲಿನ ಚಲನಚಿತ್ರ ಹಾಗೂ ದೂರದರ್ಶನದ ಏಷಿಯಾ ಅಕಾಡೆಮಿಯ ಅಂತರಾಷ್ಟ್ರೀಯ ಕ್ಲಬ್ ನ ಅಜೀವ ಸದಸ್ಯೆಯಾಗಿದ್ದಾರೆ.
೧೯೯೮ ರಲ್ಲಿ, ಸಲ್ಮಾನ್ ಖಾನ್, ಸೈಫ್ ಅಲಿ ಖಾನ್, ಸೋನಾಲಿ ಬೇಂದ್ರೆ ಹಾಗೂ ನೀಲಂ ರಂತಹ ಸಹ ನಟರ ಜೊತೆ 'ಹಮ್ ಸಾಥ್ ಸಾಥ್ ಹೈ ' ಚಲನಚಿತ್ರದ ಚಿತ್ರೀಕರಣದ ಅವಧಿಯಲ್ಲಿ ಕಂಕಣಿ ಯಲ್ಲಿ ಎರಡು ಕೃಷ್ಣಮೃಗಗಳನ್ನು ಬೇಟೆಯಾಡಿದರೆಂದು ಆಪಾದಿಸಲ್ಪಟ್ಟರು. ಆ ಆಪಾದನೆಗಳು ಕೆಲವೇ ಸಮಯದ ನಂತರ ತೆಗೆದು ಹಾಕಲ್ಪಟ್ಟವು ಹಾಗೂ ತಬು ರವರು ಬಿಡುಗಡೆಯಾದರು.
ಇವನ್ನೂ ಗಮನಿಸಿ
! colspan="೩" style="background: #DAA520;" |ಫಿಲ್ಮ್‌ಫೇರ್‌ ಪ್ರಶಸ್ತಿ
ಬಾಹ್ಯ ಕೊಂಡಿಗಳು
ವರ್ಗ:1970ರಲ್ಲಿ ಜನಿಸಿದರು ವರ್ಗ:ಜೀವಿಸಿರುವ ಜನರು ವರ್ಗ:ಭಾರತೀಯ ಚಲನಚಿತ್ರ ನಟರು ವರ್ಗ:ತೆಲುಗು ನಟರು ವರ್ಗ:ತಮಿಳು ನಟರು ವರ್ಗ:ಭಾರತೀಯ ಮುಸ್ಲಿಮರು ವರ್ಗ:ಫಿಲ್ಮ್‌ಫೇರ್ ಪ್ರಶಸ್ತಿ ವಿಜೇತರು ವರ್ಗ:ಭಾರತೀಯ ನಟರು ವರ್ಗ:ಹಿಂದಿ ಚಲನಚಿತ್ರ ನಟರು ವರ್ಗ:ಭಾರತೀಯ ಮಹಿಳಾ ರೂಪದರ್ಶಿಯರು ವರ್ಗ:ಹೈದರಾಬಾದ್ ನಿಂದ ಬಂದ ಜನರು, ಭಾರತ ವರ್ಗ:ಮಲಯಾಳಿಯಲ್ಲದ ಮಲಯಾಳಂ ಚಿತ್ರಗಳ ನಟರು ವರ್ಗ:ಮುಂಬಯಿನ ಜನರು ವರ್ಗ:ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿ ವಿಜೇತರು ವರ್ಗ:ಚಲನಚಿತ್ರ ನಟಿಯರು ವರ್ಗ:ಬಾಲಿವುಡ್ ನಟಿಯರು
ತುಳುನಾಡ ಸಿರಿ-ಭೂತಕೋಲ
ಪೀಠಿಕೆ
ಭವ್ಯ ಪರಂಪರೆಯ ಸಿರಿ ಸಂಪತ್ತಿನ ದಕ್ಷಿಣ ಕನ್ನಡ ಕನ್ನಡ ಪರಶುರಾಮ ಸೃಷ್ಟಿಯ ತುಳು ನಾಡೆಂದೇ ಪ್ರಖ್ಯಾತ. ತುಳುನಾಡು ಹಲವು ನಂಬಿಕೆ, ಆಚರಣೆಗಳ ಬೀಡು. ತುಳು ಜನರ ಧಾರ್ಮಿಕ ಆಚರಣೆಯಲ್ಲಿ ಭೂತಕೋಲಕ್ಕೆ ಭವ್ಯ ಪರಂಪರೆಯಯಿದೆ. ಭೂತಕೋಲಗಳ ಬಗ್ಗೆ ಸಂಪೂರ್ಣವಾಗಿ ತಿಳಿದುಕೊಳ್ಳದೆ ಅದನ್ನು ಮೂಢನಂಬಿಕೆ ಎನ್ನಲು ಸಾಧ್ಯವಿಲ್ಲ.
ಜಾತಿ
ತುಳುನಾಡಿನಲ್ಲಿ ಭೂತ ವೇಷ ಹಾಕುವವರಲ್ಲಿ ಎರಡು ಪಂಗಡಗಳಿವೆ. ಪರವರು ಮತ್ತು ನಲಿಕೆಯವರು. ಪರವರು ಸಂಸಾರದ ಒಳಗೆ ಅಂದರೆ ಕೆಲವು ಮನೆಗಳಿಗೆ ಸೇರಿದ ಭೂತಗಳನ್ನು ಕಟ್ಟುತ್ತಾರೆ. ನಲಿಕೆಯವರು ಹೊರಗಿನ  ಅಂದರೆ ಮನೆಗಳಿಗೆ ಸೇರದ ಬೇರೆ ಭೂತಗಳನ್ನು ಕಟ್ಟುತ್ತಾರೆ. ಇದು ಪ್ರಸ್ತುತ ಈಗಲೂ ರೂಢಿಯಲ್ಲಿದೆ.
ಹೆಣ್ಣು ಹಾಗೂ ಗಂಡು ಭೂತಗಳು
ತುಳುನಾಡ ಜನರು ನಂಬುವ ಭೂತಗಳಲ್ಲಿ ಹೆಣ್ಣು ಹಾಗೂ ಗಂಡು ಭೂತಗಳು ಎಂಬ ಪ್ರಭೇದವೂ ಇದೆ.
ಗಂಡು ಭೂತಗಳು
೧.ಪಿಲಿಚಾಮುಂಡಿ ೨.ಗುಳಿಗ ೩.ಪಂಜುರ್ಲಿ ೪.ಮಲ್ರಾಯ
ಹೆಣ್ಣು ಭೂತಗಳು
೧.ಕಲ್ಲುರ್ಟಿ ೨.ರಕ್ತೇಶ್ವರಿ ೩.ಉಳ್ಳಾಲ್ತಿ ೪.ಮಂತ್ರದೇವತೆ ೫.ಕೊಡಮೈತಾಯಿ ೬.ಪೊಸಭೂತ
ಗಂಡು ಭೂತಗಳಲ್ಲಿ ಅತೀ ಕೋಪದ ಭೂತಗಳೆಂದರೆ ಗುಳಿಗ ಹಾಗೂ ಪಂಜುರ್ಲಿ. ಹೆಣ್ಣು ಭೂತಗಳಲ್ಲಿ ಕೋಪದ ಭೂತ ಕಲ್ಲುರ್ಟಿ.
ಭೂತ ಕಟ್ಟುವ ಮೊದಲು ಅನುಸರಿಸಬೇಕಾದ ಅಗತ್ಯ ಕ್ರಮ
ಮೊದಲನೆಯದಾಗಿ, ಭೂತಕಟ್ಟುವವರು ಶುದ್ಧವಿರಬೇಕಾಗುತ್ತದೆ. ಅಂದರೆ ಮೀನು, ಮಾಂಸ, ಮದ್ಯ ಮುಟ್ಟುವಂತಿಲ್ಲ. ಆದಿನ ಪೂರ್ತಿ ಸಸ್ಯಹಾರಿಯಾಗಿರಬೇಕು. ಎರಡನೆಯದಾಗಿ ಅವನು ದಿನಕ್ಕೆ ಮೂರು ಬಾರಿ ಸ್ನಾನ ಮಾಡಬೇಕು, ಬೆಳಿಗ್ಗೆ, ಮಧ್ಯಾನ, ಸಂಜೆ. ಮೂರನೆಯದಾಗಿ ಆ ದಿನ ಅವನಿಗೆ ಮಧ್ಯಾನ್ನದ ಊಟ ಮಾತ್ರ. ಅದರಲ್ಲೂ ಉಳ್ಳಾಲ್ತಿ ಎಂಬ ಹೆಣ್ಣು ಭೂತ ಭಾರೀ ಶುದ್ಧ. ಇದನ್ನು ಕಟ್ಟುವವರು ಮೂರು ದಿನ ಶುದ್ಧರಾಗಿರಬೇಕು. ಅಕ್ಕಿಯಲ್ಲಿ ಮಾಡಿದ ಯಾವುದೇ ವಸ್ತು ಮುಟ್ಟಬಾರದು(ತಿನ್ನಬಾರದು) ಬಾಳೆಹಣ್ಣು, ಎಳನೀರು ಇತ್ಯಾದಿ ಸೇವಿಸಬಹುದು. ಒಂದು ವೇಳೆ ಭೂತಕಟ್ಟುವವರು ಈ ಮೇಲಿನ ರೀತಿ ನೀತಿಗಳಿಗೆ ಬದ್ಧರಾಗದಿದ್ದಲ್ಲಿ ಅವರ ಮೈಗೆ ಭೂತ ಪ್ರವೇಶಿಸುವುದಿಲ್ಲ.
ಮೈಗೆ ಭೂತ ಬರುವಾಗ ಆಗುವ ಅನುಭವ
ಭೂತ ಕಟ್ಟುವವರು ಯಾವುದೇ ವಿರಾಮಗಳಿಲ್ಲದೆ ರಾತ್ರಿಯಿಂದ ಬೆಳಿಗ್ಗೆಯವರೆಗೆ ಕುಣಿಯಬೇಕು. ಮೈಗೆ ಭೂತ ಬರಬೇಕೆಂದರೆ ಹಿಂದಿನಿಂದ ಹೆಂಗಸರು ಸಂಧಿ(ಮಂತ್ರ)ಯನ್ನು ಹೆಂಗಸರು ಪಠಿಸಬೇಕಾಗುತ್ತದೆ. ನಂತರ ನಿಧಾನವಾಗಿ ಭೂತ ಮೈಯೊಳಗೆ ಪ್ರವೇಶಿಸುತ್ತದೆ. ಆ ಸಮಯದಲ್ಲಿ ಭೂತ ಕಟ್ಟಿದವನಿಗೆ ಏನೋ ಒಂದು ರೀತಿ ಸಂಕಟವಾಗುತ್ತದೆ, ನಿತ್ರಾಣವಾಗುತ್ತದೆ,  ಮೈನೋವು ಶುರುವಾಗುತ್ತದೆ. ಭೂತ ಪೂರ್ತಿಯಾಗಿ ಮೈಗೆ ಪ್ರವೇಶಿಸಿದ ಮೇಲೆ ಅವನಿಗೆ ಪ್ರಜ್ಞೆಯೇ ಇರುವುದಿಲ್ಲ. ನಂತರ ಕುಣಿಯುವುದು. ತಿನ್ನುವುದು ಎಲ್ಲವೂ ಭೂತ. ಬೆಳಿಗ್ಗೆ ತನಕ ಕುಣಿಯುವುದು ಭೂತವೇ. ಬೆಳಿಗ್ಗೆ ಭೂತ ಮೈ ಬಿಟ್ಟು ಹೊರಟು ಹೋದ ನಂತರ ಭೂತ ಕಟ್ಟಿದವನಿಗೆ ಪ್ರಜ್ಞೆ ಮರಳುತ್ತದೆ. ಆದರೆ ಅವನಿಗೆ ಯಾವುದೇ ರೀತಿ ರಾತ್ರಿ ಕುಣಿದ ನೆನಪಿರುವುದಿಲ್ಲ.
ಪಾರಿ ಹೇಳುವುದು
ಪಾರಿ ಹೇಳುವುದೆಂದರೆ ಮನೆಯ ಯಜಮಾನ ಅಥವಾ ಭೂತಕೋಲವನ್ನು ಮಾಡಿಸುವವರು ತಮ್ಮ ಕಷ್ಟಗಳನ್ನು ಭೂತದ ಮುಂದೆ ಹೇಳಿಕೊಳ್ಳುವುದು. ಭೂತ ಇವರ ಕಷ್ಟಗಳಿಗೆ ಪರಿಹಾರ ಕೊಡುತ್ತೇನೆಂದು ಭರವಸೆಯನ್ನು ನೀಡುತ್ತದೆ, ಇದು ನೆರವೇರುತ್ತದೆ ಎಂಬುದು ತುಳುನಾಡು ಜನರ ನಂಬಿಕೆ.
ಭೂತದ ಕೆಲವು ವಿಶೇಷ ಲಕ್ಷಣಗಳು
ಭೂತ ಕಟ್ಟಿದವನ ಮೈಗೆ ಭೂತ ಬಂದ ಮೇಲೆ ಅವನ ವರ್ತನೆ ಸಂಪೂರ್ಣ ಬದಲಾಗುತ್ತದೆ. ಅವನ ಮುಖ ಗುರುತು ಹಿಡಿಯಲಾಗದಷ್ಟು ಬದಲಾಗುತ್ತದೆ. ಈ ಭೂತಗಳು ಎಳನೀರು ಎಷ್ಟು ಬೇಕಾದರೂ ಕುಡಿಯುತ್ತವೆ. ಒಂದೇ ರಾತ್ರಿಯಲ್ಲಿ 200ಕ್ಕೂ ಮಿಕ್ಕಿ ಎಳನೀರು ಕುಡಿದ ಉದಾಹರಣೆಗಳಿವೆ. ಕೋಳಿ ತಿನ್ನುವುದೂ ನಮ್ಮ ಭೂತಗಳ ವಿಶೇಷ. ಕೋಳಿಯೆಂದರೆ ಹಸಿ ಕೋಳಿಯನ್ನು ಇವು ಹಾಗೇ ತಿನ್ನುತ್ತವೆ.
ಗುಳಿಗನ ವಿಶೇಷ ಲಕ್ಷಣಗಳು
ಗುಳಿಗ ಭೂತವು ತುಳುನಾಡ ಗಂಡು ಭೂತಗಳಲ್ಲಿ ಒಂದು. ಇದು ಭಾರೀ ಕೋಪದ ಭೂತವೆಂದೇ ಹೆಸರುವಾಸಿ. ಈ ಭೂತ ಎಷ್ಟು ಕೋಳಿ ಹಾಗು ಎಳನೀರು ಕೊಟ್ಟರು ತಿನ್ನುತ್ತವೆ. ಅತೀ ಹೆಚ್ಚು ಕೋಳಿ ತಿನ್ನುವ ಭೂತ ಇದಾಗಿದೆ. ಕೋಳಿ ಕೊಡದಿದ್ದಲ್ಲಿ ಗುಳಿಗ ಭೂತ ಓಡಲು ಪ್ರಾರಂಭಿಸುತ್ತದೆ, ಆಗ ಜನರು ಹಿಡಿದು ನಿಲ್ಲಿಸಿ ಕೋಳಿ ಕೊಟ್ಟು ಸಮಾಧಾನಪಡಿಸುತ್ತಾರೆ.
ಹೆಣ್ಣಿನ ಹಿಂದಿನ ಭೂತ
ತುಳುನಾಡ ಭೂತಗಳು ಕೆಲವು ಪರಂಪರೆಗಳನ್ನು ಹೊಂದಿವೆ. ಅದರಲ್ಲಿ ಇದೂ ಒಂದು. ಯಾವ ಯುವತಿಯ ಮನೆಯಲ್ಲಿ ಪಂಜುರ್ಲಿಯನ್ನು ಆರಾಧಿಸುತ್ತಾರೋ ಅವಳನ್ನು ಮದುವೆ ಮಾಡಿಕೊಂಡು ಮನೆ ತುಂಬಿಸಿಕೊಳ್ಳುವಾಗ ಅವಳ ಗಂಡನ ಮನೆಗೂ ಆ ಭೂತ ಬರುತ್ತದೆಂದು ಪ್ರತೀತಿ. ಅಲ್ಲಿಯೂ ನಂತರ ಈ ಪಂಜುರ್ಲಿಯನ್ನು ಅವರ ಮನೆಯಲ್ಲಿ ಆರಾಧಿಸಬೇಕಾಗುತ್ತದೆ.
ಬಳಸುವ ಬಣ್ಣಗಳು
ಭೂತ ಧರಿಸುವವರು ಮುಖಕ್ಕೆ ಬಣ್ಣಗಳನ್ನು ಹಾಕಿಕೊಳ್ಳುತ್ತಾರೆ. ಅದೆಂದರೆ ಹಳದಿ, ಕಪ್ಪು, ಬಿಳಿ, ಕೆಂಪು.
ಧರಿಸುವ ಬಟ್ಟೆ ಹಾಗೂ ಗೆಜ್ಜೆ
ಭೂತ ಕಟ್ಟುವವರು ಧರಿಸುವ ಬಟ್ಟೆ ಕೆಂಪು ಹಾಗೂ ಗೆಜ್ಜೆಗೆ ಗಗ್ಗರ ಎಂದು ಕರೆಯುತ್ತಾರೆ. ಇದು ಒಂದು ಕೆ.ಜಿ.ಗಿಂತಲೂ ಭಾರವಾಗಿದ್ದು, ಇವುಗಳಲ್ಲಿ ಗಂಡು ಹಾಗೂ ಹೆಣ್ಣು ಎಂಬ ಎರಡು ವಿಧಗಳಿವೆ. ಅದರಂತೆ ಹೆಣ್ಣಿನ ಸ್ವರ ಮೆಲ್ಲಗೆ ಮತ್ತು ಗಂಡಿನ ಸ್ವರ ಜೋರಾಗಿರುತ್ತದೆ.
ಭೂತಕ್ಕೆ ಹೂ
ತುಳುನಾಡ ಭೂತಗಳಿಗೆ ಹೂಗಳಿಂದಲೂ ಆರಾಧಿಸುತ್ತಾರೆ. ಕನಕಾಂಬರ, ಸೇವಂತಿಗೆ, ಹಿಂಗಾರ, ಮಲ್ಲಿಗೆ, ಕೇಪುಳ ಹೂ, ಹಾಗೂ ಇನ್ನಿತರ ವಿವಿಧ ಹೂಗಳನ್ನು ಇದರ ಆರಾಧನೆಗಾಗಿ ಬಳಸುತ್ತಾರೆ.
ಉಪಸಂಹಾರ
ಸಾಮಾನ್ಯವಾಗಿ ಭೂತ ಕಟ್ಟುವವರಿಗೆ ಒಂದು ರಾತ್ರಿಗೆ ಸಂಬಳವೆಂದು 1,000, 1,500, 2,000 ರೂಪಾಯಿಗಳನ್ನು ಕೊಡುತ್ತಾರೆ.ತುಳುನಾಡ ಭೂತರಾಧನೆಯನ್ನು ಇಂದಿನವರೆಗೆ ಇಲ್ಲಿ ಮೂಢನಂಬಿಕೆ ಎಂದವರು ಯಾರು ಇಲ್ಲ. ಆದರೆ ತುಳುನಾಡ ಜನರಲ್ಲಿ ಭೂತರಾಧನೆ ಇಂದಿಗೂ ಚಾಲ್ತಿಯಲ್ಲಿದೆ, ಅದನ್ನು ಈಗಲೂ ಪಾಲಿಸಿಕೊಂಡು ಬರುತ್ತಿದ್ದಾರೆ.
ವರ್ಗ:ತುಳು ಜಾನಪದ
ನವೆಂಬರ್ ೨೬
ನವೆಂಬರ್ ೨೬ - ನವೆಂಬರ್ ತಿಂಗಳ ಇಪ್ಪತ್ತ ಆರನೇ ದಿನ, ಮತ್ತು ವರ್ಷದ ೩೩೦ನೇ ದಿನ (ಅಧಿಕ ವರ್ಷದಲ್ಲಿ ೩೩೧ನೇ ದಿನ).
ಹೊರಗಿನ ಸಂಪರ್ಕಗಳು
ವರ್ಗ:ನವೆಂಬರ್‍ನ ದಿನಗಳು ವರ್ಗ:ನವೆಂಬರ್
ಕಾಡ್ಗಿಚ್ಚು
ಕಾಡ್ಗಿಚ್ಚು ಎಂಬುದು ಈ ಕೆಳಗಿನವನ್ನು ಸೂಚಿಸಬಹುದು:
ದಂಡುಪಾಳ್ಯ ೩
ದಂಡುಪಾಳ್ಯ 3, 2018ರ ಕ್ರೈಂ ಥ್ರಿಲ್ಲರ್ ಚಿತ್ರ. ಈ ಚಿತ್ರವನ್ನು ಶ್ರೀನಿವಾಸ ರಾಜು ನಿರ್ದೇಶಿಸಿದ್ದಾರೆ. ರಾಮ್ ತಲ್ಲುರಿ ಈ ಚಿತ್ರವನ್ನು ನಿರ್ಮಿಸಿದ್ದಾರೆ. ದಂಡುಪಾಳ್ಯದ ಕುಖ್ಯಾತ ಡಕಾಯಿತರ ಗುಂಪನ್ನು ಆಧರಿಸಿದ ಚಿತ್ರ ಇದಾಗಿದೆ, 2017 ರಲ್ಲಿ ಬಿಡುಗಡೆಯಾದ ದಂಡುಪಾಳ್ಯ 2 ಚಿತ್ರದ ಮುಂದುವರಿದ ಭಾಗ. ದಂಡುಪಾಳ್ಯ ಚಿತ್ರ ಸರಣಿಯಲ್ಲಿ ಇದು 3 ನೇ ಚಿತ್ರ. ಪೂಜಾ ಗಾಂಧಿ ತಮ್ಮ ಹಿಂದಿನ ಚಿತ್ರಗಳಲ್ಲಿನ ಪಾತ್ರವನ್ನು ಮುಂದುವರಿಸಿದ್ದಾರೆ, ಮುಖ್ಯ ಪಾತ್ರಗಳಲ್ಲಿ ಪಿ. ರವಿಶಂಕರ್, ಮಕ್ರಂದ್ ದೇಶಪಾಂಡೆ, ಸಂಜನಾ, ರವಿ ಕಾಳೆ ಮತ್ತು ಪೆಟ್ರೋಲ್ ಪ್ರಸನ್ನ ತಮ್ಮ ಪಾತ್ರಗಳನ್ನು ಮುಂದುವರೆಸಿದ್ದಾರೆ. ರ್ಜುನ್ ಜನ್ಯಾ ಸಂಗೀತ ಮತ್ತು ವೆಂಕಟ್ ಪ್ರಸಾದ್ ಅವರ ಛಾಯಾಗ್ರಹಣ ಚಿತ್ರಕ್ಕಿದೆ. ಈ ಚಿತ್ರವು ದಂಡುಪಾಳ್ಯ ಚಿತ್ರ ಸರಣಿಯ ಕೊನೆಯ ಚಿತ್ರವಾಗಿದೆ.
ಈ ಚಿತ್ರಕ್ಕೆ ಕರ್ನಾಟಕ ಮತ್ತು ಆಂಧ್ರ ಪ್ರದೇಶದಲ್ಲಿ ಮಿಶ್ರ ಪ್ರತಿಕ್ರಿಯೆ ವ್ಯಕ್ತವಾಯಿತು, ಆದರೆ ಒಳ್ಳೆಯ ದುಡ್ಡು ಮಾಡಿತು.
ಪಾತ್ರವರ್ಗ
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:Pages with unreviewed translations
ವಿಜಯಪುರ ಜಿಲ್ಲೆಯ ವಿಧಾನ ಸಭಾ ಕ್ಷೇತ್ರಗಳು
ರಾಜಕೀಯ
ವಿಜಯಪುರ ಜಿಲ್ಲೆಯಿಂದ 8 ಜನ ವಿಧಾನಸಭೆಗೆ (ಕೆಳಮನೆ), ಒಬ್ಬರು ಲೋಕಸಭೆಗೆ (ಸಂಸದರು) ಆಯ್ಕೆಗೊಳ್ಳುತ್ತಾರೆ.
ವಿಜಯಪುರ ಜಿಲ್ಲೆಯ ವಿಧಾನಸಭಾ ಚುನಾವಣಾ ಕ್ಷೇತ್ರಗಳು
ವಿಜಯಪುರ ನಗರ ವಿಧಾನಸಭಾ ಕ್ಷೇತ್ರ
ವಿಜಯಪುರ ನಗರ ವಿಧಾನಸಭಾ ಕ್ಷೇತ್ರವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ 8 ವಿಧಾನ ಸಭಾ ಕ್ಷೆತ್ರಗಳಲ್ಲಿ ಒಂದಾಗಿದೆ. ವಿಜಯಪುರ ನಗರ ಮತಕ್ಷೇತ್ರ(2018)ದಲ್ಲಿ 1,21,753 ಪುರುಷರು, 1,19,882 ಮಹಿಳೆಯರು ಸೇರಿ ಒಟ್ಟು 2,41,635 ಮತದಾರರಿದ್ದಾರೆ.
ಕ್ಷೇತ್ರದ ಇತಿಹಾಸ
1957ರಲ್ಲಿ ಮೊದಲ ಚುನಾವಣೆಯಿಂದ ಚುನಾವಣೆ ಎದುರಾದಾಗ ಸ್ಪರ್ಧೆಯಲ್ಲಿದ್ದ ಮೊದಲ ಅವಧಿಯಲ್ಲೇ ಕಾಂಗ್ರೆಸ್‌ ಅಭ್ಯರ್ಥಿ ಮಹಾಲದಾರ ಗೌಸ್‌ ಮೊಹಿದ್ದೀನ್‌ ಅವರನ್ನು ಸೋಲಿಸಿ IND ಅಭ್ಯರ್ಥಿಯಾದ ಸರದಾರ ಡಾ||ಬಸವರಾಜ ನಾಗೂರ ಗೆದ್ದರೂ ನಗರದ ಕ್ಷೇತ್ರ ಕಾಂಗ್ರೆಸ್‌ ಭದ್ರ ಕೋಟೆ ಎನಿಸಿತ್ತು. ನಂತರ ನಡೆದ ಮೂರು ಚುನಾವಣೆಗಳಲ್ಲಿ 1972ರವರೆಗೆ ಕಾಂಗ್ರೆಸ್‌ನ ರೇವಣಸಿದ್ದಪ್ಪ ನಾವದಗಿ, ಪಿ.ಬಿ. ಮಲ್ಲನಗೌಡ, ಕೆ.ಟಿ.ರಾಠೋಡ ಗೆದ್ದಿದ್ದರು. 1978ರಲ್ಲಿ ಜೆಎನ್‌ಪಿ ಪಕ್ಷದ ಸೈಯದ್‌ ಹಬೀಬುದ್ದೀನ್‌ ಭಕ್ಷಿ ಆಯ್ಕೆ ಆಗುವ ಮೂಲಕ ಕ್ಷೇತ್ರದಲ್ಲಿ ಆಯ್ಕೆಯಾದ ಮೊದಲ ಮುಸ್ಲಿಂ ಶಾಸಕ ಎನಿಸಿದರು. 1983ರಲ್ಲಿ BJPಯ ಚಂದ್ರಶೇಖರ ಗಚ್ಚಿನಮಠ ಗೆದ್ದರೆ, 1985ರಲ್ಲಿ ಗೆದ್ದಿದ್ದ ಕಾಂಗ್ರೆಸ್‌ನ ಎಮ್.ಎಲ್.ಉಸ್ತಾದ 1989ರಲ್ಲೂ ಆಯ್ಕೆಯಾಗಿದ್ದರು. 1994ರಲ್ಲಿ ಬಸನಗೌಡ ಪಾಟೀಲ(ಯತ್ನಾಳ) ಮೂಲಕ BJP ಮೊದಲ ಬಾರಿಗೆ ಖಾತೆ ತೆರೆದರೆ, 1999ರಲ್ಲಿ BJPಯ ಅಪ್ಪು ಪಟ್ಟಣಶೆಟ್ಟಿಯವರನ್ನು ಸೋಲಿಸಿ ಎಮ್.ಎಲ್.ಉಸ್ತಾದ್‌ ಅವರು ಸೇಡು ತೀರಿಸಿಕೊಂಡರು. 2004 ಹಾಗೂ 2008ರಲ್ಲಿ ಅಪ್ಪು ಪಟ್ಟಣಶೆಟ್ಟಿ ಸತತ ಎರಡು ಬಾರಿ ಗೆದ್ದು ಬಿಗಿದ್ದರು. 2013ರಲ್ಲಿ ಕಾಂಗ್ರೆಸ್‌ನ ಡಾ| ಎಂ.ಎಸ್‌. ಬಾಗವಾನ ಆಯ್ಕೆಯಾದರು.
ವಿಜಯಪುರ ನಗರ ಕ್ಷೇತ್ರ ಕಾಂಗ್ರೆಸ್‌ ಮಟ್ಟಿಗೆ ಮುಸ್ಲಿಂ ಸಮುದಾಯಕ್ಕೆ ಇಲ್ಲಿ ಟಿಕೆಟ್‌ ಖಾತ್ರಿ ಮಾಡಿರುವ ಕ್ಷೇತ್ರ. ಇಸ್ಲಾಂ ಧರ್ಮೀಯರು ಹೆಚ್ಚಿನ ಸಂಖ್ಯೆಯಲ್ಲಿದ್ದಾರೆ ಎಂಬ ಕಾರಣಕ್ಕೆ ಕಳೆದ ನಾಲ್ಕಾರು ದಶಕಗಳಿಂದ ಕಾಂಗ್ರೆಸ್‌ ಇಲ್ಲಿ ಮುಸ್ಲಿಂ ಸಮುದಾಯಕ್ಕೆ ಸೇರಿದವರಿಗೆ ಟಿಕೆಟ್‌ ಕೊಟ್ಟು ಗೆಲ್ಲಿಸಿಕೊಂಡು ಬರುತ್ತಿದೆ.
ಜನಪ್ರತಿನಿಧಿಗಳ ವಿವರ
ಬಬಲೇಶ್ವರ ವಿಧಾನ ಸಭಾ ಕ್ಷೇತ್ರ
ಬಬಲೇಶ್ವರ ವಿಧಾನ ಸಭಾ ಕ್ಷೇತ್ರವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ 8 ವಿಧಾನ ಸಭಾ ಕ್ಷೆತ್ರಗಳಲ್ಲಿ ಒಂದಾಗಿದೆ. ಬಬಲೇಶ್ವರ ಮತಕ್ಷೇತ್ರ(2018)ದಲ್ಲಿ 1,06,256 ಪುರುಷರು, 1,02,647 ಮಹಿಳೆಯರು ಸೇರಿ ಒಟ್ಟು 2,08,903 ಮತದಾರರಿದ್ದಾರೆ.
ಕ್ಷೇತ್ರದ ಇತಿಹಾಸ
ಹನ್ನೆರಡನೇ ಶತಮಾನದಲ್ಲಿ ಕಲ್ಯಾಣದಲ್ಲಿ ನಡೆದ ಮಹಾಕ್ರಾಂತಿಯ ನಂತರ ಶರಣ ಹರಳಯ್ಯ 63 ಶರಣರೊಂದಿಗೆ ಶೇಗುಣಸಿ ಹೊರ ವಲಯದಲ್ಲಿ ಕೆಲ ಕಾಲ ತಂಗಿದ್ದ ಐತಿಹ್ಯ ಇಲ್ಲಿನ ಹರಳಯ್ಯನ ಗುಂಡಿ ಇದೆ. ಮಮದಾಪುರದಲ್ಲಿ ಆದಿಲ್‌ಶಾಹಿ ಅರಸರು ಕಟ್ಟಿಸಿದ ಸುಂದರ ಕೆರೆ ಶತ ಶತಮಾನಗಳ ಕಾಲ ವಿಶಿಷ್ಟ ತಳಿಯ ಭತ್ತ ಬೆಳೆಯಲು ಆಸರೆಯಾಗಿತ್ತು ಎಂಬುದು ಇಲ್ಲಿನ ಐತಿಹ್ಯ. ಬಬಲೇಶ್ವರದ ಗುರುಪಾದೇಶ್ವರ ಬೃಹನ್ಮಠಕ್ಕೆ ತನ್ನದೇ ಪರಂಪರೆಯಿದೆ. ಕಾಖಂಡಕಿಯ ಮಹಿಪತಿದಾಸರ ಪರಂಪರೆ ರಾಜ್ಯದಲ್ಲೇ ಹೆಸರುವಾಸಿ. ಕಾರಹುಣ್ಣಿಮೆ ಸಂದರ್ಭ ಇಲ್ಲಿ ನಡೆಯುವ ಓರಿ ಓಡಿಸುವ ಸ್ಪರ್ಧೆ ಮೈಮನ ರೋಮಾಂಚನಗೊಳಿಸುತ್ತದೆ. ಪ್ರಸಿದ್ಧ ಅರಕೇರಿ ಅಮೋಘ ಸಿದ್ಧೇಶ್ವರ ದೇವಾಲಯ, ಕಂಬಾಗಿ ಮತ್ತು ಹಲಗಣಿ ಗ್ರಾಮದ ಹಣಮಂತ ದೇವಾಲಯಗಳು, ಐತಿಹಾಸಿಕ ಬಬಲಾದಿಯ ಗುರು ಚಕ್ರವರ್ತಿ ಸದಾಶಿವ ಮಠ, ಬೆಳ್ಳುಬ್ಬಿಯ ಮಳೇಮಲ್ಲೇಶ್ವರ ದೇವಾಲಯ ಹಾಗೂ ದೇವರ ಗೆಣ್ಣೂರನ ಮಹಾಲಕ್ಷ್ಮಿ ದೇವಾಲಯಗಳಿವೆ. ಪ್ರಸಿದ್ಧ ದೇಸಗತಿ ಮನೆತನ ವಿಜಯಪುರ ತಾಲ್ಲೂಕಿನ ಜೈನಾಪುರ ಗ್ರಾಮದಲ್ಲಿ ವಾಸವಾಗಿದೆ.
ಬಬಲೇಶ್ವರ ವಿಧಾನಸಭೆ ಕ್ಷೇತ್ರ 2008ರಲ್ಲಿ ಮರು ವಿಂಗಡಣೆ ಆದ ಬಳಿಕ ಬಬಲೇಶ್ವರ ಎಂದು ನಾಮಕರಣಗೊಂಡಿದೆ. 2008ರ ಮೊದಲು ತಿಕೋಟಾ ವಿಧಾನಸಭೆ ಕ್ಷೇತ್ರವಾಗಿತ್ತು. ನಾಲ್ಕು ಬಾರಿ ಕಾಂಗ್ರೆಸ್‌ನ ಬಿ.ಎಂ.ಪಾಟೀಲರು ಹಾಗೂ ಅವರ ಪುತ್ರ ಎಂ.ಬಿ.ಪಾಟೀಲರು ನಾಲ್ಕು ಬಾರಿ ಆಯ್ಕೆಯಾಗಿ ಅತಿ ಹೆಚ್ಚು ವರ್ಷಗಳ ಕಾಲ ಈ ಕ್ಷೇತ್ರವನ್ನು ಪ್ರತಿನಿಧಿಸಿದ್ದು ವಿಶೇಷವಾಗಿದೆ. ಕ್ಷೇತ್ರ ಪುನರ್‌ ವಿಂಗಡಣೆ ಬಳಿಕ ತಿಕೋಟಾ ವಿಧಾನಸಭಾ ಕ್ಷೇತ್ರ ಬಬಲೇಶ್ವರ ವಿಧಾನಸಭಾ ಕ್ಷೇತ್ರ ದೊಳಗೆ ವಿಲೀನವಾಯಿತು. ಕ್ಷೇತ್ರಕ್ಕೆ ಉಪ ಚುನಾವಣೆ ಸೇರಿದಂತೆ ಒಟ್ಟು 14 ವಿಧಾನಸಭಾ ಚುನಾವಣೆ ನಡೆದಿದ್ದು, ಇದರಲ್ಲಿ ಎಂಟು ಚುನಾವಣೆಗಳಲ್ಲಿ ಇಲ್ಲಿನ ಮತದಾರರು ಬಿ.ಎಂ.ಪಾಟೀಲ ಹಾಗೂ ಎಂ.ಬಿ.ಪಾಟೀಲಗೆ ಹರಸಿದ್ದಾರೆ. ತಂದೆ–ಮಗ ಇಬ್ಬರೂ ಸಚಿವರಾಗಿರುವುದು ಇಲ್ಲಿನ ವಿಶೇಷ.
1994ರಲ್ಲಿ ಜನತಾದಳದಿಂದ ಆಯ್ಕೆಯಾದ ಶಿವಾನಂದ ಪಾಟೀಲರು ಕಾಂಗ್ರೆಸ್‌ನ ಬಿ.ಎಂ.ಪಾಟೀಲ ಅವರ ಪುತ್ರ ಎಂ.ಬಿ.ಪಾಟೀಲರನ್ನು ಸೋಲಿಸಿದ್ದರು. 1999ರಲ್ಲಿ ಕಾಂಗ್ರೆಸ್‌ನ ಎಂ.ಬಿ.ಪಾಟೀಲರನ್ನು ಸೋಲಿಸಿ ಜನತಾದಳದಿಂದ ಆಯ್ಕೆಯಾದ ಶಿವಾನಂದ ಪಾಟೀಲ ಅವರು BJPಯಿಂದ ಸ್ಪರ್ಧಿಸಿ ಗೆದ್ದಿದ್ದರು. ಶಿವಾನಂದ ಪಾಟೀಲ ಅವರು ಬಸವನಬಾಗೇವಾಡಿ ಕ್ಷೇತ್ರಕ್ಕೆ ವಲಸೆ ಹೋದ ಬಳಿಕ ಎಂ.ಬಿ.ಪಾಟೀಲರು ಸತತ ಮೂರು ಬಾರಿ ಗೆದ್ದು ಹ್ಯಾಟ್ರಿಕ್‌ ಸಾಧಿಸಿದ್ದಾರೆ. ಇದರಲ್ಲಿ ಎರಡು ಬಾರಿ ಜೆಡಿಎಸ್‌ ಪಕ್ಷದಿಂದ ಸೋತಿರುವ BJPಯ ವಿಜುಗೌಡ ಪಾಟೀಲರು ಶಿವಾನಂದ ಪಾಟೀಲ ಅವರ ಕಿರಿಯ ಸಹೋದರ ಎಂಬುದು ಗಣನೀಯ.
2008ರಲ್ಲಿ ತಿಕೋಟಾ ವಿಧಾನಸಭಾ ಕ್ಷೇತ್ರವನ್ನು ಬಬಲೇಶ್ವರ ವಿಧಾನಸಭಾ ಕ್ಷೇತ್ರ ಎಂದು ನಾಮಕರಣ ಮಾಡಲಾಯಿತು. ಆಗ ಬಸವನಬಾಗೇವಾಡಿ ಕ್ಷೇತ್ರದಲ್ಲಿದ್ದ ಮಮದಾಪುರ ಹೋಬಳಿಯ 28 ಹಳ್ಳಿಗಳು ಬಬಲೇಶ್ವರ ಕ್ಷೇತ್ರಕ್ಕೆ ಸೇರ್ಪಡೆಯಾದರೆ, ತಿಕೋಟಾ ವ್ಯಾಪ್ತಿಯಲ್ಲಿದ್ದ ಕೆಲ ಹಳ್ಳಿಗಳು ನಾಗಠಾಣ(ಹಳೆಯ ಬಳ್ಳೋಳ್ಳಿ) ಕ್ಷೇತ್ರದ ಪಾಲಾದವು.
ಕ್ಷೇತ್ರದ ವಿಶೇಷತೆ
ಜನಪ್ರತಿನಿಧಿಗಳ ವಿವರ
ಇಂಡಿ ವಿಧಾನಸಭಾ ಕ್ಷೇತ್ರ
ಇಂಡಿ ವಿಧಾನಸಭಾ ಕ್ಷೇತ್ರವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ 8 ವಿಧಾನ ಸಭಾ ಕ್ಷೆತ್ರಗಳಲ್ಲಿ ಒಂದಾಗಿದೆ. ಇಂಡಿ ಮತಕ್ಷೇತ್ರ(2018)ದಲ್ಲಿ 1,18,626 ಪುರುಷರು, 1,09,818 ಮಹಿಳೆಯರು ಸೇರಿ ಒಟ್ಟು 2,28,444 ಮತದಾರರಿದ್ದಾರೆ.
ಕ್ಷೇತ್ರದ ಇತಿಹಾಸ
ಪುಣ್ಯಕ್ಷೇತ್ರವಾಗಿಯೂ ಪ್ರಸಿದ್ಧಿ ಪಡೆದ ಇಂಡಿ ಕ್ಷೇತ್ರವು ವಿಜಯಪುರ ಜಿಲ್ಲೆಯ ಒಂದು ವಿಧಾನಸಭಾ ಕ್ಷೇತ್ರ. ಕರ್ನಾಟಕದ ಉತ್ತರದ ಗಡಿಯಲ್ಲಿರುವ ಇಂಡಿಯು ಉತ್ತರಕ್ಕೆ ಮಹಾರಾಷ್ಟ್ರದ ಸೊಲ್ಲಾಪುರ ಜಿಲ್ಲೆ, ಪಶ್ಚಿಮಕ್ಕೆ ಮಹಾರಾಷ್ಟ್ರದ ಸಾಂಗಲಿ ಜಿಲ್ಲೆ, ದಕ್ಷಿಣಕ್ಕೆ ವಿಜಯಪುರ ತಾಲ್ಲೂಕು ಮತ್ತು ಪೂರ್ವಕ್ಕೆ ಸಿಂದಗಿ ತಾಲ್ಲೂಕುಗಳಿವೆ.
ಶತ ಶತಮಾನಗಳ ಹಿಂದೆಯೇ ಪ್ರಸಿದ್ಧ ವಿದ್ಯಾಕೇಂದ್ರ ಸಾಲೋಟಗಿಯಲ್ಲಿತ್ತು ಎಂಬ ಐತಿಹ್ಯ. ಸಾಧು–ಸಂತರು ಜನ್ಮ ತಾಳಿದ ಸುಕ್ಷೇತ್ರ. ಶಿಲಾಯುಗ ಸೇರಿದಂತೆ ರಾಮಾಯಣ ಕಾಲಘಟ್ಟದ ಇತಿಹಾಸ. ಪುರಾತನ ಸ್ಥಳ ಎಂಬ ಉಲ್ಲೇಖವೂ ಈಜಿಪ್ಟ್‌ನ ಖ್ಯಾತ ಭೂಗೋಳ ಶಾಸ್ತ್ರಜ್ಞ ಟಾಲೆಮಿ ರಚಿತ ಗ್ರಂಥದಲ್ಲಿ ದಾಖಲಾಗಿದೆ.
ಭೀಮಾ ನದಿ ವಿಜಯಪುರ ಜಿಲ್ಲೆಯ ವ್ಯಾಪ್ತಿಯಲ್ಲಿ ಹೆಚ್ಚು ಹರಿಯುವುದೇ ಇಂಡಿ ವಿಧಾನಸಭಾ ಕ್ಷೇತ್ರ ವ್ಯಾಪ್ತಿಯಲ್ಲಿ. ಅಪರಾಧಿಕ ಚಟುವಟಿಕೆಗಳಿಂದಲೂ ಇಂಡಿ ರಾಜ್ಯದಲ್ಲೇ ಕುಖ್ಯಾತ. ಭೀಮಾ ತೀರ ಎಂದರೇ ಇಂದಿಗೂ ಬೆಚ್ಚಿ ಬೀಳುವವರು ಇದ್ದಾರೆ.
ಯಶವಂತರಾಯಗೌಡ ಪಾಟೀಲರು ಪಂಚಾಯಿತಿ ಮಟ್ಟದಿಂದಲೇ ಈ ಹಂತಕ್ಕೆ ಬೆಳೆದವರು. 1995ರಲ್ಲಿ ಅಂಜುಟಗಿ ಜಿಪಂ ಕ್ಷೇತ್ರದಿಂದ ಆಯ್ಕೆಯಾದ ಇವರು, ಮೊದಲ ಸಲ ಗೆದ್ದಾಗಲೇ ಜಿಲ್ಲಾ ಪರಿಷತ್‌ ಪ್ರತಿಪಕ್ಷದ ನಾಯಕರಾಗಿದ್ದರು. 2000ರಲ್ಲಿ 2ನೇ ಬಾರಿ ಆಯ್ಕೆಯಾಗಿ 2002-03ರಲ್ಲಿ ಜಿಪಂ ಅಧ್ಯಕ್ಷರಾಗಿ ಕಾರ್ಯನಿರ್ವಹಿಸಿದ್ದಾರೆ. 2005ಲ್ಲಿ 3ನೇ ಬಾರಿ ಜಿಪಂ ಸದಸ್ಯರಾದರು. 2008ರಲ್ಲಿ ಇಂಡಿ ವಿಧಾನಸಭೆ ಕ್ಷೇತ್ರದ ಕಾಂಗ್ರೆಸ್‌ ಅಭ್ಯರ್ಥಿಯಾಗಿ ಸ್ಪರ್ಧಿಸಿ ಕೇವಲ 571 ಮತಗಳಿಂದ ಪರಾಭವಗೊಂಡರು. 2013ರಲ್ಲಿ ಮೊದಲ ಬಾರಿ ಶಾಸಕರಾಗಿ ಆಯ್ಕೆಯಾದರು.
ಕ್ಷೇತ್ರದ ವಿಶೇಷತೆ
ಜನಪ್ರತಿನಿಧಿಗಳ ವಿವರ
ಮುದ್ದೇಬಿಹಾಳ ವಿಧಾನಸಭಾ ಕ್ಷೇತ್ರ
ಮುದ್ದೇಬಿಹಾಳ ವಿಧಾನಸಭಾ ಕ್ಷೇತ್ರವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ 8 ವಿಧಾನ ಸಭಾ ಕ್ಷೆತ್ರಗಳಲ್ಲಿ ಒಂದಾಗಿದೆ. ಮುದ್ದೇಬಿಹಾಳ ಮತಕ್ಷೇತ್ರ(2018)ದಲ್ಲಿ 1,03,038 ಪುರುಷರು, 97,844 ಮಹಿಳೆಯರು ಸೇರಿ ಒಟ್ಟು 2,00,882 ಮತದಾರರಿದ್ದಾರೆ.
ಹನ್ನೆರಡನೇ ಶತಮಾನದ ಶರಣ ಶ್ರೇಷ್ಠ ಬಸವಣ್ಣನವರ ಧರ್ಮ ಪತ್ನಿ ನೀಲಾಂಬಿಕೆ ಐಕ್ಯರಾದ ಸ್ಥಳ ತಂಗಡಗಿ. ವಿಜಯನಗರ ಸಾಮ್ರಾಜ್ಯ ಪತನಕ್ಕೆ ಕಾರಣೀಭೂತವಾದ ಯುದ್ಧ ನಡೆದಿದ್ದು ರಕ್ಕಸ-ತಂಗಡಗಿಯಲ್ಲೇ. ಇಲ್ಲಿನ ಮಿಣಜಗಿಯ ಪರ್ಸಿ ಎಲ್ಲೆಡೆ ಪ್ರಸಿದ್ಧಿ. ಮಹಿಳಾ ರಾಜಕಾರಣಿಗೆ ಮನ್ನಣೆ ನೀಡಿದ ಜಿಲ್ಲೆಯ ಏಕೈಕ ವಿಧಾನಸಭಾ ಕ್ಷೇತ್ರ ಮುದ್ದೇಬಿಹಾಳ. ನಾಲ್ಕು ದಶಕಗಳಿಂದ ಎರಡು ಮನೆತನಕ್ಕಷ್ಟೇ ಮನ್ನಣೆ ನೀಡಿರುವುದು ಇಲ್ಲಿನ ವೈಶಿಷ್ಟ್ಯ.
ಆಂಗ್ಲರ ಅಧಿಪತ್ಯ ಅಳಿದು 70 ವರ್ಷಗಳಾದರೂ ಮುದ್ದೇಬಿಹಾಳ ವಿಧಾನಸಭೆ ಕ್ಷೇತ್ರದ ಮತದಾರ ಪ್ರಭು ಇನ್ನೂ ದೇಸಗತಿ ಮನೆತನಕ್ಕೆ ಮಣೆ ಹಾಕುತ್ತಿರುವುದು ಕ್ಷೇತ್ರದ ವಿಶೇಷ. ಊಳುವವನೇ ಒಡೆಯ ಕಾಯ್ದೆಯನ್ವಯ ನೂರಾರು ಎಕರೆ ಜಮೀನು ಬಿಟ್ಟುಕೊಟ್ಟ ಶಾಸಕ ಸಿ.ಎಸ್. ನಾಡಗೌಡ ಹಾಗೂ ಜಗದೇವರಾವ ದೇಶಮುಖ ಮನೆತನಕ್ಕೆ ಇಲ್ಲಿನ ಮತದಾರರು ಅಧಿಕಾರದ ಫಲ ನೀಡುತ್ತಲೇ ಇದ್ದಾರೆ. 1978 ರಿಂದ 2018ರವರೆಗೆ ಸುಮಾರು 40 ವರ್ಷಗಳ ಕಾಲ ಚುನಾವಣೆವರೆಗಿನ ಕ್ಷೇತ್ರದ ಇತಿಹಾಸ ಗಮನಿಸಿದಾಗ ಹೆಚ್ಚಿನ ಅಧಿಕಾರ ಅನುಭವಿಸಿದ್ದು ಇದೇ ಎರಡು ಮನೆತಗಳು ಎಂಬುದು ಗಮನಾರ್ಹ.
ದೇಶಮುಖ ಮನೆತನದ ನಾಯಕ ಜಗದೇವರಾವ ಸಂಗನಬಸಪ್ಪ ದೇಶಮುಖರು ಸತತ ಮೂರು ಬಾರಿ ಕ್ಷೇತ್ರದಲ್ಲಿ ವಿಜಯ ಪತಾಕೆ ಹಾರಿಸಿದ್ದರು. ಅವರ ಅಕಾಲಿಕ ನಿಧನ ಬಳಿಕ ಕ್ಷೇತ್ರ ಕೈ ತಪ್ಪಿತು. ಮಧ್ಯಂತರದಲ್ಲಿ ಅಧಿಕಾರ ಕಸಿದುಕೊಂಡಿದ್ದ ಸಿ.ಎಸ್. ನಾಡಗೌಡರಿಂದ ಮತ್ತೆ ಕ್ಷೇತ್ರ ಕೈವಶ ಮಾಡಿಕೊಳ್ಳುವಲ್ಲಿ ಜಗದೇವರಾವ ಅವರ ಪತ್ನಿ ವಿಮಲಾಬಾಯಿ ಸಫಲರಾದರು. 1994ರಲ್ಲಿ ಅನುಕಂಪದ ಆಧಾರದ ಮೇಲೆ ವಿಮಲಾದೇವಿ ಭರ್ಜರಿ ಜಯಸಾಧಿಸಿದರು.
1957ರಲ್ಲಿ ಸಿದ್ಧಾಂತಿ ಪ್ರಾಣೇಶ ಗುರುಭಟ್ಟ (ಬ್ರಾಹ್ಮಣ), 1972ರಲ್ಲಿ ಮಲ್ಲಪ್ಪ ಮುರಗೆಪ್ಪ ಸಜ್ಜನ(ಗಾಣಿಗ) ಶಾಸಕರಾಗಿ ಆಯ್ಕೆಯಾಗಿದ್ದು ಹೊರತುಪಡಿಸಿದರೆ, ಉಳಿದ ಅವಧಿಗೆ (1978ರಿಂದ 2018ರವರೆಗಿನ ನಾಲ್ಕು ದಶಕಗಳ ಅವಧಿ) ಆಯ್ಕೆಯಾದವರು ಪಂಚಮಸಾಲಿ ಮತ್ತು ರಡ್ಡಿ ಸಮುದಾಯದವರು.
ಸತತ ಮೂರು ಬಾರಿ ಜೆ.ಎಸ್‌.ದೇಶಮುಖ (ಪಂಚಮಸಾಲಿ), 1994ರಲ್ಲಿ ವಿಮಲಾಬಾಯಿ ದೇಶಮುಖ ಆಯ್ಕೆಯಾದರೆ, ಉಳಿದ 25 ವರ್ಷದ ಅವಧಿ ಸಿ.ಎಸ್‌.ನಾಡಗೌಡ (ರಡ್ಡಿ) ಶಾಸಕರು. ಈ ಅವಧಿಯಲ್ಲಿ ಸ್ಪರ್ಧೆ ನಡೆದಿದ್ದು, ಈ ಎರಡೂ ಮನೆತನಗಳ ನಡುವೆಯೇ. ಒಮ್ಮೆ ಮಾತ್ರ BJPಯ ಮಂಗಳಾದೇವಿ ಬಿರಾದಾರ ಪ್ರಬಲ ಪೈಪೋಟಿ ನೀಡಿದ್ದಾರೆ.
ಪಕ್ಷವಾರು ಸಾಧನೆ ಪರಿಗಣಿಸಿದರೆ ಸದರಿ ಕ್ಷೇತ್ರ INC ಪಕ್ಷ ಹೆಚ್ಚಿನ ಸಂಖ್ಯೆಯಲ್ಲಿ ಈ ಕ್ಷೇತ್ರದಲ್ಲಿ ಗೆದ್ದಿದೆ. 1957ರ ಸಾರ್ವತ್ರಿಕ ಚುನಾವಣೆ ಗಣನೆಗೆ ತೆಗೆದುಕೊಳ್ಳುವುದಾದರೆ ಅಂದಿನ ಭಾರತೀಯ INC ಪಕ್ಷದ ಸಿದ್ಧಾಂತಿ ಪ್ರಾಣೇಶ ಗುರುಭಟ್ಟರು, ಆ ಬಳಿಕ ಶಿವಶಂಕರಪ್ಪ ಮಲ್ಲಪ್ಪ ಗುರಡ್ಡಿ, ಹಾಗೂ ಮಲ್ಲಪ್ಪ ಮುರಗೆಪ್ಪ ಸಜ್ಜನ ಸಾಲಾಗಿ ಆಯ್ಕೆಯಾಗಿದ್ದು INC ಸಾಧನೆ. ಪ್ರಪ್ರಥಮ ಬಾರಿಗೆ ಜನತಾ ಪಕ್ಷದಿಂದ ಜಗದೇವರಾವ ಅವರು ಅಧಿಕಾರ ಕಸಿದುಕೊಂಡು ಹ್ಯಾಟ್ರಿಕ್ ಸಾಧನೆ ಮೆರೆದರು.
1966ರಲ್ಲಿ ಲೋಕಸಭೆ ಹಾಗೂ ವಿಧಾನಸಭೆ ಕ್ಷೇತ್ರಗಳ ಪುನರ್ವಿಂಗಡಣೆಯಾದ ಬಳಿಕ ತಾಳಿಕೋಟೆ ಕ್ಷೇತ್ರವು ಮುದ್ದೇಬಿಹಾಳ ಕ್ಷೇತ್ರದಲ್ಲಿ ವಿಲೀನವಾಯಿತು. ಮೊದಲೆರಡು ಚುನಾವಣೆಯಲ್ಲಿ ಪ್ರತ್ಯೇಕ ವಿಧಾನಸಭೆ ಕ್ಷೇತ್ರವಾಗಿದ್ದ ತಾಳಿಕೋಟೆಯಿಂದ 1957ರಲ್ಲಿ ಕುಮಾರಗೌಡ ಅಡಿವೆಪ್ಪಗೌಡ ಪಾಟೀಲರು SWA ಅಭ್ಯರ್ಥಿಯಾಗಿ(15,200) ಗೆಲುವು ಸಾಧಿಸಿದರು. ಇವರ ವಿರುದ್ಧ ಭಾರತೀಯ INC ಪಕ್ಷದಿಂದ ಶರಣಯ್ಯ ಬಸಲಿಂಗಯ್ಯ ವಸ್ತ್ರದ (12,804) ಪರಾಜಯಗೊಂಡರು. ಆ ಬಳಿಕ 1962ರಲ್ಲಿ ಗದಿಗೆಪ್ಪಗೌಡ ನಿಂಗನಗೌಡ ಪಾಟೀಲ ಭಾರತೀಯ ಕಾಂಗ್ರೆಸ್ನಿಂದ ಅವಿರೋಧ ಆಯ್ಕೆಯಾದರು.
ಕ್ಷೇತ್ರದ ವಿಶೇಷತೆ
ಜನಪ್ರತಿನಿಧಿಗಳ ವಿವರ
ದೇವರ ಹಿಪ್ಪರಗಿ ವಿಧಾನಸಭಾ ಕ್ಷೇತ್ರ
ಕ್ಷೇತ್ರದ ಇತಿಹಾಸ
ಪುಣ್ಯಕ್ಷೇತ್ರವಾಗಿ ಪ್ರಸಿದ್ಧಿ ಪಡೆದ ದೇವರ ಹಿಪ್ಪರಗಿ ಗ್ರಾಮ ವಿಜಯಪುರ - ಗುಲ್ಬರ್ಗಾ ಹೆದ್ದಾರಿಯಲ್ಲಿದೆ. ಮೂರು ತಾಲೂಕುಗಳನ್ನೊಳಗೊಂಡಿರೋ ಈ ವಿಧಾನಸಭಾ ಕ್ಷೇತ್ರವಾಗಿದೆ. 2008ರಲ್ಲಿ ಈ ಕ್ಷೇತ್ರದ ಹೆಸರು ದೇವರ ಹಿಪ್ಪರಗಿ ಎಂದು ಬದಲಾಯಿತು. ಮುಂಚೆ ಹೂವಿನಹಿಪ್ಪರಗಿ ಕ್ಷೇತ್ರವಾಗಿತ್ತು. ಬಸವನ ಬಾಗೇವಾಡಿ ತಾಲ್ಲೂಕಿನ ನಿಡಗುಂದಿ ಹೋಬಳಿ ಕೈಬಿಟ್ಟು, ಸಿಂದಗಿ ತಾಲ್ಲೂಕಿನ ದೇವರ ಹಿಪ್ಪರಗಿ ಹೋಬಳಿಯನ್ನು ಈ ಕ್ಷೇತ್ರದಲ್ಲಿ ಸೇರಿಸಲಾಯಿತು.
INC ಅಭ್ಯರ್ಥಿ ಎ.ಎಸ್.ಪಾಟೀಲ(ನಡಹಳ್ಳಿ) ಸತತ 2013 ಮತ್ತು 2008ರಲ್ಲಿ ಎರಡು ಬಾರಿ ಗೆದ್ದಿದ್ದಾರೆ. ಬಿ.ಎಸ್.ಪಾಟೀಲ(ಸಾಸನೂರ)ರು ಒಟ್ಟು 6 ಸಲ ಸ್ಪರ್ಧಿಸಿ 4 ಬಾರಿ ಆಯ್ಕೆಯಾಗಿ ವೀರಪ್ಪ ಮೊಯಿಲಿ ಅವರ ಸಂಪುಟದಲ್ಲಿ ಬಿ.ಎಸ್ ಪಾಟೀಲ (ಸಾಸನೂರ) ಅವರು ಆರೋಗ್ಯ ಖಾತೆ ಹಾಗೂ ಎಸ್.ಎಂ. ಕೃಷ್ಣ ಸಂಪುಟದಲ್ಲಿ ಕೃಷಿ ಉತ್ಪನ್ನ ಮಾರುಕಟ್ಟೆ ಸಚಿವರಾಗಿದ್ದರು. ಶಿವಪುತ್ರಪ್ಪ ದೇಸಾಯಿ ಅವರು ಜೆ.ಎಚ್. ಪಟೇಲ್ ಮುಖ್ಯಮಂತ್ರಿಯಾಗಿದ್ದ ಅವಧಿಯಲ್ಲಿ ಭೂಸೇನಾ ನಿಗಮದ ಅಧ್ಯಕ್ಷರಾಗಿದ್ದರು. ಶಿವಪುತ್ರಪ್ಪ ದೇಸಾಯಿ 5 ಬಾರಿ ಸ್ಪರ್ಧಿಸಿ 3 ಬಿ.ಎಸ್.ಪಾಟೀಲ(ಸಾಸನೂರ)ನ್ನು ಸೋಲಿಸಿ ಆಯ್ಕೆಯಾಗಿದ್ದು ಹಾಗೂ ಇಬ್ಬರು ಸಂಬಂಧಿಕರಾಗಿದ್ದು ವಿಶೇಷವಾಗಿದೆ. ಶಿವಪುತ್ರಪ್ಪ ದೇಸಾಯಿಯವರು ಉಗ್ರಾಣ ನಿಗಮದ ಮಾಜಿ ಅಧ್ಯಕ್ಷರು. 1978ರಿಂದ 2008ವರೆಗೆ ಶಿವಪುತ್ರಪ್ಪ ದೇಸಾಯಿ ಹಾಗೂ ಬಿ.ಎಸ್.ಪಾಟೀಲ(ಸಾಸನೂರ) ನಡುವೆ ಸ್ಪರ್ಧೆ ಏರ್ಪಟ್ಟಿತ್ತು.
ಬಿ.ಎಸ್.ಪಾಟೀಲ(ಸಾಸನೂರ) 1978ರಲ್ಲಿ ಜನತಾ ಪಕ್ಷದಿಂದ ಹಾಗೂ 1983ರಲ್ಲಿ ಕಾಂಗ್ರೆಸ್‌ನಿಂದ ಆಯ್ಕೆಯಾಗಿದ್ದರು. ನಂತರ 1986ರಲ್ಲಿ ಚುನಾವಣೆ ಎದುರಾಯಿತು. ಇದು ಮಾವ-ಅಳಿಯನ ಆಖಾಡಕ್ಕೆ ಸಾಕ್ಷಿಯಾಗಿತ್ತು. ಜನತಾ ಪಕ್ಷದಿಂದ ಸ್ಪರ್ಧಿಸಿದ ಅಳಿಯ ಶಿವಪುತ್ರಪ್ಪ ದೇಸಾಯಿ, ಮಾವ ಸಾಸನೂರ ಅವರ ಹ್ಯಾಟ್ರಿಕ್ ಸಾಧನೆಗೆ ಬ್ರೇಕ್ ನೀಡಿದ್ದರು. ಮತ್ತೆ 1989ರಲ್ಲಿ ಮಾವ ಬಿಎಸ್ ಪಾಟೀಲ ಸಾಸನೂರ ಅಳಿಯ ಶಿವಪುತ್ರಪ್ಪ ದೇಸಾಯಿ ಅವರನ್ನು 15395 ಮತಗಳಿಂದ ಪರಾಭವಗೊಳಿಸಿದ್ದರು. ನಂತರ 1994ರಲ್ಲಿ ಅದೇ ಪಕ್ಷದಿಂದ ಶಿವಪುತ್ರಪ್ಪ ದೇಸಾಯಿ ತಮ್ಮ ಮಾವನನ್ನು 12427 ಮತಗಳಿಂದ ಸೋಲಿಸಿದರು. 1999ರಲ್ಲಿ ಎದುರಾದ ಚುನಾವಣೆಯಲ್ಲಿ ಪುನಃ ಬಿಎಸ್ ಪಾಟೀಲ ಸಾಸನೂರ ಅಳಿಯನನ್ನು ಪರಾಭಗೊಳಿಸಿದರೆ, 2004ರಲ್ಲಿ ನಡೆದ ಚುನಾವಣೆಯಲ್ಲಿ ಮುಯ್ಯಿಗೆ ಮುಯ್ಯಿ ಎಂಬಂತೆ ಶಿವಪುತ್ರಪ್ಪ ದೇಸಾಯಿ ಅವರು ಮತ್ತೆ ಮಾವನನ್ನು ಸೋಲಿಸಿದ್ದರು.
ಕ್ಷೇತ್ರದ ವಿಶೇಷತೆ
ಜನಪ್ರತಿನಿಧಿಗಳ ವಿವರ
ಬಸವನ ಬಾಗೇವಾಡಿ ವಿಧಾನಸಭಾ ಕ್ಷೇತ್ರ
ಬಸವನ ಬಾಗೇವಾಡಿ ವಿಧಾನಸಭಾ ಕ್ಷೇತ್ರವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ 8 ವಿಧಾನ ಸಭಾ ಕ್ಷೆತ್ರಗಳಲ್ಲಿ ಒಂದಾಗಿದೆ. ಬಸವನ ಬಾಗೇವಾಡಿ ಮತಕ್ಷೇತ್ರ(2018)ದಲ್ಲಿ 1,01,345 ಪುರುಷರು, 95,044 ಮಹಿಳೆಯರು ಸೇರಿ ಒಟ್ಟು 1,96,389 ಮತದಾರರಿದ್ದಾರೆ.
ಬಸವನ ಬಾಗೇವಾಡಿ ಎಂದೊಡನೆ ನೆನಪಾಗುವುದು ವಚನ ಕ್ರಾಂತಿಯ ಹರಿಕಾರ ಬಸವಣ್ಣ. ಅವರು ಹುಟ್ಟಿದ, ಲಿಂಗೈಕ್ಯರಾದ ಸ್ಥಳವಾಗಿರುವುದರಿಂದ ಇದು ಪುಣ್ಯಕ್ಷೇತ್ರವಾಗಿಯೂ, ಪ್ರವಾಸಿ ತಾಣವಾಗಿಯೂ ಪ್ರಸಿದ್ಧಿ. 12 ನೇ ಶತಮಾನದಲ್ಲಿ ವಚನ ಸಾಹಿತ್ಯದ ಮೂಲಕ ಜಾತಿ ವ್ಯವಸ್ಥೆಯ ವಿರುದ್ಧ ಸಮರ ಸಾರಿದ, ಸಾಮಾಜಿಕ ಜಾಗೃತಿಗೆ ಮುನ್ನುಡಿ ಬರೆದ ಬಸವಣ್ಣನವರು ಲಿಂಗೈಕ್ಯರಾದ ಕೂಡಲಸಂಗಮ ವಿಜಯಪುರ ಜಿಲ್ಲೆಯ ಪ್ರಸಿದ್ಧ ಪ್ರವಾಸಿ ಕೇಂದ್ರಗಳಲ್ಲೊಂದು.
ಕೃಷ್ಣಾ ನದಿಗೆ ಕಟ್ಟಲಾದ ಆಲಮಟ್ಟಿ ಜಲಾಶಯ ಏಷ್ಯಾ ಖಂಡದಲ್ಲೇ ಅತೀ ದೊಡ್ಡದು ಎಂಬ ಖ್ಯಾತಿ ಗಳಿಸಿದೆ. ಆಲಮಟ್ಟಿ ಜಲಾಶಯದಿಂದಾಗಿ ಜಮೀನು, ಮನೆ ಕಳೆದುಕೊಂಡವರು ನೂರಾರು ಜನ. ಇಲ್ಲಿನ ಇಳಕಲ್ಲು ಸೀರೆ ಮತ್ತು ಖಾದಿ ಬಟ್ಟೆ ದೇಶದಲ್ಲೇ ಪ್ರಸಿದ್ಧಿ ಪಡೆದಿದೆ. ಕ್ಷೇತ್ರದಲ್ಲಿ ಲಂಬಾಣಿ ಜನರನ್ನೂ ಕಾಣಬಹುದು.
ನೀರಾವರಿ ಈ ಕ್ಷೇತ್ರದ ಬಹು ದೊಡ್ಡ ಬಲವಾದರೆ, ನೀರಾವರಿ ಹಾಗೂ ವಿದ್ಯುತ್‌ ಯೋಜನೆಗಳಿಗೆ ಭೂಮಿ ಕಳೆದುಕೊಂಡು ಸಂತ್ರಸ್ತರ ಸಮಸ್ಯೆಯೇ ಇಲ್ಲಿನ ಬಲಹೀನತೆ. ಕೃಷ್ಣಾ ನದಿಗೆ ನಿರ್ಮಿಸಿರುವ ಲಾಲಬಹದ್ದೂರ ಶಾಸ್ತ್ರಿ ಜಲಾಶಯ ಇರುವುದು ಇದೇ ಕ್ಷೇತ್ರದ ಆಲಮಟ್ಟಿಯಲ್ಲಿ. ಸಂತ್ರಸ್ತರ ಪುನರ್ವಸತಿ ಕೇಂದ್ರಗಳು ಅಭಿವೃದ್ಧಿಗೆ ಕಾಯುತ್ತಿವೆ. ಈಚೆಗಷ್ಟೇ ತಲೆ ಎತ್ತಿರುವ ದೇಶಕ್ಕೆ ಬೆಳಕು ನೀಡುವ ಮಹತ್ವಾಕಾಂಕ್ಷೆಯ ಎನ್‌ಟಿಪಿಸಿ ಕೂಡಗಿ ಯೋಜನೆ ಕೂಡ ಈ ಕ್ಷೇತ್ರದಲ್ಲೇ ಇದೆ. ಪರಿಸರಕ್ಕೆ ಹಾನಿ ಎಂಬ ಕಾರಣಕ್ಕೆ ಈ ಯೋಜನೆ ವಿರೋಧಿಸಿ ರೈತರು ಗುಂಡೇಟು ತಿಂದಿದ್ದು, ನೂರಾರು ರೈತರು ಜೈಲು ಪಾಲಾಗಿ ಕೋರ್ಟ್‌ ಅಲೆಯುತ್ತಿದ್ದರು. ಈಚೆಗಷ್ಟೇ ಈ ರೈತರ ಮೇಲಿನ ಮೊಕದ್ದಮೆ ಹಿಂಪಡೆಯುವ ಮೂಲಕ ಸರ್ಕಾರ ರೈತರಿಗೆ ಸಂಕಷ್ಟದಿಂದ ಮುಕ್ತಿ ನೀಡಿದೆ.
ಇಂಥ ನೆಲಕ್ಕೆ ಒಂದೂವರೆ ದಶಕದ ಹಿಂದೆ ಕಾಲಿಟ್ಟವರು ತಿಕೋಟಾ ಕ್ಷೇತ್ರದಲ್ಲಿ ಜನತಾದಳ ಹಾಗೂ BJPಯಿಂದ ಎರಡು ಬಾರಿ ಶಾಸಕರಾಗಿದ್ದ ಶಿವಾನಂದ ಪಾಟೀಲ. ಈ ಕ್ಷೇತ್ರದಿಂದಲೂ ಮೂರು ಬಾರಿ ಶಾಸಕರಾಗಿರುವ ಶಿವಾನಂದ ಪಾಟೀಲ ಅವರು ಐದು ಬಾರಿ ಶಾಸಕರಾದರೂ ಸಚಿವರಾಗುವ ಕನಸು ಈಡೇರಿಲ್ಲ.ಇದೇ ಕ್ಷೇತ್ರದಿಂದ ಸೋಮನಗೌಡ(ಅಪ್ಪು) ಪಾಟೀಲ ಅವರ ತಂದೆ ಬಿ.ಎಸ್‌.ಪಾಟೀಲ(ಮನಗೂಳಿ) ಅವರನ್ನು 6 ಬಾರಿ ಆಯ್ಕೆ ಮಾಡಿದ್ದ ಕ್ಷೇತ್ರದ ಮತದಾರರು, ಅವರು ಸಚಿವರಾಗಲು ನೆರವಾಗಿದ್ದರು.
ಮಾಜಿ ಸಿಎಂ ಬಂಗಾರಪ್ಪ ಅವರ ಕೆಸಿಪಿ ಪಕ್ಷದಿಂದ ಸ್ಪರ್ಧಿಸಿ ಸೋತಿದ್ದ ಸಂಗಪ್ಪ ಕಲ್ಲಪ್ಪ ಬೆಳ್ಳುಬ್ಬಿ BJP ಸೇರುವ ಮೂಲಕ ಬಸವನಬಾಗೇವಾಡಿ ಕ್ಷೇತ್ರದ ಕಾಂಗ್ರೆಸ್‌ ಭದ್ರಕೋಟೆ ಛಿದ್ರಗೊಳಿಸಿ ಎರಡು ಬಾರಿ ಗೆದ್ದವರು. ತಮ್ಮ ಮೂಲಕ BJP ಖಾತೆ ತೆರೆದ ಎಸ್‌.ಕೆ. ಬೆಳ್ಳುಬ್ಬಿ ಅಪ್ಪಟ ಹಳ್ಳಿ ಸೊಗಡಿನ ರಾಜಕೀಯ ನಾಯಕ. ಮಾಜಿ ಸಚಿವ ಎಸ್‌.ಕೆ.ಬೆಳ್ಳುಬ್ಬಿ ಪಂಚಾಯಿತಿ ಮಟ್ಟದಿಂದಲೇ ವಿಧಾನಸಭೆ ತನಕ ರಾಜಕಾರಣದಲ್ಲಿ ಯಶಸ್ಸು ಕಂಡವರು. 1978ರಲ್ಲಿ ಗ್ರಾಪಂ ಸದಸ್ಯರಾಗಿ ಆಯ್ಕೆಯಾದ ಬೆಳ್ಳುಬ್ಬಿ, 1983ರಲ್ಲಿ ಕೊಲ್ಹಾರ ಗ್ರಾಪಂ ಅಧ್ಯಕ್ಷರಾಗಿದ್ದರು. 1987ರಲ್ಲಿ ಮಂಡಲ ಪಂಚಾಯಿತಿ ಸದಸ್ಯರಾಗಿ ಆಯ್ಕೆಯಾಗಿ ಮಂಡಲ ಪ್ರಧಾನ ಹುದ್ದೆಯನ್ನೂ ಗಿಟ್ಟಿಸಿಕೊಂಡರು. 1994ರಲ್ಲಿ ಕೆಸಿಪಿ ಪಕ್ಷದಿಂದ ಬಸವನಬಾಗೇವಾಡಿ ಕ್ಷೇತ್ರದಿಂದ ವಿಧಾನಸಭೆ ಪ್ರವೇಶಿಸುವ ಮೊದಲ ಪ್ರಯತ್ನ ಫಲಿಸಲಿಲ್ಲ. ಮತ್ತೆ 1999ರಲ್ಲಿ BJP ಅಭ್ಯರ್ಥಿಯಾಗಿ ಕಣಕ್ಕಿಳಿದ ಬೆಳ್ಳುಬ್ಬಿ ಶಾಸಕರಾಗಿ ಆಯ್ಕೆಯಾದರು. 2008ರಲ್ಲಿ 2ನೇ ಬಾರಿ ಶಾಸಕರಾಗಿ ಆಯ್ಕೆಯಾಗುವ ಮೂಲಕ ಕೆಲ ತಿಂಗಳು ಮಂತ್ರಿಸ್ಥಾನವನ್ನೂ ಅಲಂಕರಿಸಿದ್ದರು. 2004 ಹಾಗೂ 2013ರ ಚುನಾವಣೆಯಲ್ಲಿ ಸೋಲಿನ ಕಹಿ ಅನುಭವಿಸಿದ್ದಾರೆ.
13 ಚುನಾವಣೆ ಕಂಡಿರುವ ಬಸವ ಜನ್ಮಭೂಮಿ ಬಸವನಬಾಗೇವಾಡಿ ಕ್ಷೇತ್ರದಲ್ಲಿ 8 ಬಾರಿ ಗೆದ್ದಿರುವ ಕಾಂಗ್ರೆಸ್‌, ಒಂದು ಬಾರಿ ಅಂಗ ಪಕ್ಷ ಕಾಂಗ್ರೆಸ್‌-ಐ ಅಭ್ಯರ್ಥಿಯನ್ನೂ ಆಯ್ಕೆ ಮಾಡಿ ಕಾಂಗ್ರೆಸ್‌ ಭದ್ರಕೋಟೆ ಎನಿಸಿದೆ. ಕ್ಷೇತ್ರಕ್ಕೆ ನಡೆದ ಮೊದಲ ಎರಡು ಚುನಾವಣೆಯಲ್ಲಿ ಸುಶೀಲಾಬಾಯಿ ಶಹಾ ಎಂಬ ಮಹಿಳೆ ಗೆದ್ದಿರುವುದು ವಿಶೇಷ. ಮಹಿಳಾ ಸಮಾನತೆ ಹರಿಕಾರ ಬಸವ ಜನ್ಮಭೂಮಿ ಜನರು ಮಹಿಳೆಯನ್ನು ಆಯ್ಕೆ ಮಾಡಿದ್ದೇ ಬಸವ ತತ್ವಕ್ಕೆ ಆದ್ಯತೆ ನೀಡಿದ್ದಕ್ಕೆ ಸಾಕ್ಷಿ. ವ್ಯಕ್ತಿ ಪೂಜೆಗೆ ಆದ್ಯತೆ ನೀಡಿರುವ ಈ ಕ್ಷೇತ್ರ ಮನಗೂಳಿಯ ಬಿ.ಎಸ್‌. ಪಾಟೀಲ ಅವರನ್ನು 6 ಬಾರಿ ವಿಧಾನಸೌಧಕ್ಕೆ ಕಳಿಸಿದ್ದು, ಎಸ್‌.ಕೆ.ಬೆಳ್ಳುಬ್ಬಿ ಅವರ ಮೂಲಕ BJP ಎರಡು ಬಾರಿ ಇಲ್ಲಿ ನೆಲೆ ಕಂಡುಕೊಂಡಿದೆ. ಕುಮಾರಗೌಡ ಪಾಟೀಲ ಸೇರಿ ಇಬ್ಬರು ಈ ಕ್ಷೇತ್ರದಲ್ಲಿ ಜನತಾಪಕ್ಷದಿಂದ ಗೆದ್ದಿದ್ದಾರೆ.
ಕ್ಷೇತ್ರದ ವಿಶೇಷತೆ
ಜನಪ್ರತಿನಿಧಿಗಳ ವಿವರ
ಸಿಂದಗಿ ವಿಧಾನಸಭಾ ಕ್ಷೇತ್ರ
ಸಿಂದಗಿ ವಿಧಾನಸಭಾ ಕ್ಷೇತ್ರವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ 8 ವಿಧಾನ ಸಭಾ ಕ್ಷೆತ್ರಗಳಲ್ಲಿ ಒಂದಾಗಿದೆ. ಸಿಂದಗಿ ಮತಕ್ಷೇತ್ರ(2018)ದಲ್ಲಿ 1,07,407 ಪುರುಷರು, 99,773 ಮಹಿಳೆಯರು ಸೇರಿ ಒಟ್ಟು 2,07,180 ಮತದಾರರಿದ್ದಾರೆ.
ಕ್ಷೇತ್ರದ ಇತಿಹಾಸ
ಕರ್ನಾಟಕದ ಉತ್ತರದ ಗಡಿಯಲ್ಲಿರುವ ಸಿಂದಗಿಯು ಉತ್ತರಕ್ಕೆ ಮಹಾರಾಷ್ಟ್ರದ ಸೊಲ್ಲಾಪುರ ಜಿಲ್ಲೆ, ಪಶ್ಚಿಮಕ್ಕೆ ಇಂಡಿ ತಾಲ್ಲೂಕು, ದಕ್ಷಿಣಕ್ಕೆ ವಿಜಯಪುರ ತಾಲ್ಲೂಕು ಮತ್ತು ಪೂರ್ವಕ್ಕೆ ಅಫಜಲಪೂರ ತಾಲ್ಲೂಕುಗಳಿವೆ.
ಸ್ವಾತಂತ್ರ್ಯ ಹೋರಾಟಗಾರ ವಾಸುದೇವ ಬಲವಂತರಾಯ ಪದಕಿ ಸೆರೆಸಿಕ್ಕ ದೇವರನಾವದಗಿ ದೇವಾಲಯವಿರುವುದು ವಿಜಯಪುರ ಜಿಲ್ಲೆಯ ಸಿಂದಗಿ ತಾಲೂಕಿನಲ್ಲಿ. 12 ನೇ ಶತಮಾನದಲ್ಲಿ ಕಲ್ಯಾಣಿ ಚಾಲುಕ್ಯರಿಂದ ನಿರ್ಮಿಸಲ್ಪಟ್ಟ ದೇವರನಾವದಗಿ ಶ್ರೀ ಸಂಗಮೇಶ್ವರ ದೇವಾಲಯ ಐತಿಹಾಸಿಕ ಪ್ರಸಿದ್ಧಿ ಪಡೆದಿದೆ. ಇದು ಹೈದರಾಬಾದ್ ಕರ್ನಾಟಕ ವಿಮೋಚನಾ ಹೋರಾಟದ ರೂವಾರಿ ರಮಾನಂದ ನೀರ್ಥರ ನೆಲೆಯೂ ಹೌದು.
ಕ್ಷೇತ್ರದ ವಿಶೇಷತೆ
ಜನಪ್ರತಿನಿಧಿಗಳ ವಿವರ
ನಾಗಠಾಣ ವಿಧಾನಸಭಾ ಕ್ಷೇತ್ರ
ನಾಗಠಾಣ ವಿಧಾನಸಭಾ ಕ್ಷೇತ್ರವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ 8 ವಿಧಾನ ಸಭಾ ಕ್ಷೆತ್ರಗಳಲ್ಲಿ ಒಂದಾಗಿದೆ. ನಾಗಠಾಣ ಮತಕ್ಷೇತ್ರ(2018)ದಲ್ಲಿ 1,07,407 ಪುರುಷರು, 99,773 ಮಹಿಳೆಯರು ಸೇರಿ ಒಟ್ಟು 2,07,180 ಮತದಾರರಿದ್ದಾರೆ.
ಕ್ಷೇತ್ರದ ಇತಿಹಾಸ
ಪರಿಶಿಷ್ಟ ಜಾತಿ ಮೀಸಲು ಕ್ಷೇತ್ರವಾಗಿ ಗುರುತಿಸಿಕೊಂಡ ನಾಗಠಾಣ ವಿಧಾನಸಭಾ ಕ್ಷೇತ್ರವು, ವಿಜಯಪುರ ಜಿಲ್ಲೆಯ ಒಂದು ಪ್ರಮುಖ ವಿಧಾನಸಭಾ ಕ್ಷೇತ್ರ. ವಿಜಯಪುರ-ಇಂಡಿ ರಸ್ತೆಯಲ್ಲಿ ಈ ಊರು ನೆಲೆಸಿದೆ. ಮಹಾರಾಷ್ಟ್ರ-ಕರ್ನಾಟಕ ಗಡಿಯಲ್ಲಿರುವುದರಿಂದ ಈ ಊರಿನ ಮೇಲೆ ಮರಾಠಿ ಪ್ರಭಾವ ಸಾಕಷ್ಟಿದೆ. ರಾಜ್ಯದಲ್ಲೇ ಹೆಚ್ಚು ವಿಸ್ತಾರವುಳ್ಳ ಎರಡನೇ ವಿಧಾನಸಭಾ ಕ್ಷೇತ್ರ ಎಂಬ ಹೆಗ್ಗಳಿಕೆ ಹೊಂದಿರುವ ನಾಗಠಾಣ ವಿಧಾನಸಭಾ ಕ್ಷೇತ್ರದ್ದು. ಮಾಜಿ ಶಾಸಕ ಆರ್‌.ಕೆ.ರಾಠೋಡ ಪಂಚಾಯಿತಿ ರಾಜಕಾರಣವನ್ನು ಮೆಟ್ಟಿಲಾಗಿಸಿಕೊಂಡು ವಿಧಾನಸಭೆಗೆ ಆಯ್ಕೆಯಾಗಿದ್ದರು. ಹೊರ್ತಿ ಜಿಪಂ ಕ್ಷೇತ್ರದ ಸದಸ್ಯರಾಗಿ ಆಯ್ಕೆಯಾಗಿದ್ದಲ್ಲದೆ ಅಧ್ಯಕ್ಷ ಸ್ಥಾನವನ್ನೂ ಅಲಂಕರಿಸಿದ್ದರು. 2004ರಲ್ಲಿ ಜನತಾದಳದಿಂದ ಬಳ್ಳೊಳ್ಳಿ ಮೀಸಲು ಕ್ಷೇತ್ರದ (ಈಗಿನ ನಾಗಠಾಣ) ಶಾಸಕರಾಗಿ ಆಯ್ಕೆಯಾಗಿದ್ದರು. 2004ರ ಮುಂಚೆ ಬಳ್ಳೊಳ್ಳಿ ವಿಧಾನಸಭಾ ಕ್ಷೇತ್ರವಾಗಿತ್ತು.1962ರಲ್ಲಿ ಬರಡೋಲ ವಿಧಾನಸಭಾ ಕ್ಷೇತ್ರವೆಂದು ನಾಮಕರಣಗೊಂಡಿತ್ತು. ಪರಿಶಿಷ್ಟ ಜಾತಿ ಮೀಸಲು ಕ್ಷೇತ್ರವಾದ ಈ ಕ್ಷೇತ್ರವನ್ನು 2013 ರಲ್ಲಿ INC ನ ಪ್ರೊ.ರಾಜು ಆಲಗೂರು ಪ್ರತಿನಿಧಿಸಿದ್ದರು.
ಕ್ಷೇತ್ರದ ವಿಶೇಷತೆ
ಜನಪ್ರತಿನಿಧಿಗಳ ವಿವರ
ವಿಜಯಪುರ ಲೋಕ ಸಭೆ ಚುನಾವಣಾ ಕ್ಷೇತ್ರ
ವಿಜಯಪುರ ಲೋಕಸಭಾ ಕ್ಷೇತ್ರವು ಕರ್ನಾಟಕದ ಲೋಕ ಸಭೆ ಚುನಾವಣಾ ಕ್ಷೇತ್ರಗಳಲ್ಲಿ ಒಂದು.
ವಿಜಯಪುರ ಜಿಲ್ಲೆಯ ರಾಜಕಾರಣದಲ್ಲಿ ಪಾಟೀಲರದ್ದೇ ಪಾರುಪತ್ಯ. ಯಾವುದೇ ಪಕ್ಷದಿಂದ ಪಾಟೀಲರೊಬ್ಬರು ಕಣಕ್ಕಿಳಿದರೆ ಎದುರಾಳಿಯೂ ಪಾಟೀಲರೇ ಆಗಿರುತ್ತಾರೆ. ವಿಧಾನಸಭೆ ಚುನಾವಣೆಯಲ್ಲಿ ಪಾಟೀ ಸವಾಲು ನೋಡುವುದೇ ಮತದಾರರಿಗೆ ಖುಷಿ. ಇಲ್ಲಿ ಪಾಟೀಲರೇ ದುಷ್ಮನ್‌ಗಳು, ಪಾಟೀಲರೇ ಗೆಳೆಯರು. ಹೀಗಾಗಿ ಪಾಟೀಲರ ತಂತ್ರ- ಪ್ರತಿತಂತ್ರದ ಕುತೂಹಲ ಹೆಚ್ಚು.
ಜಿಲ್ಲೆಯಲ್ಲಿ 1957ರಿಂದ ಈವರೆಗಿನ ಚುನಾವಣೆ ಪುಟಗಳನ್ನು ತಿರುವಿ ಹಾಕಿದರೆ ಪಾಟೀಲರೇ ಕದನ ಕಲಿಗಳಾಗಿ ಮಿಂಚಿರುವುದನ್ನು ಕಾಣಬಹುದು. ಇಡೀ ಜಿಲ್ಲೆಯಲ್ಲಿ 119 ಮಂದಿ ಪಾಟೀಲರು ಸ್ಪರ್ಧಿಸಿ 40 ಮಂದಿ ಚುನಾಯಿತರಾಗಿದ್ದಾರೆ. ಇದರಲ್ಲಿ 6, 4 ಬಾರಿ ಗೆದ್ದ ಪಾಟೀಲರೇ ಹೆಚ್ಚಿದ್ದಾರೆ. ಗೆದ್ದವರು ಒಬ್ಬರು ಪಾಟೀಲರಾದರೆ ಸೋತವರೂ ಮತ್ತೊಬ್ಬ ಪಾಟೀಲರೇ ಆಗಿದ್ದಾರೆ. ಅದರಲ್ಲೂ ಹಿಪ್ಪರಗಿ, ಇಂಡಿ, ಬಬಲೇಶ್ವರ, ಬಸವನ ಬಾಗೇವಾಡಿ, ಸಿಂದಗಿ ಕ್ಷೇತ್ರದ ಮತ ಸಮರದಲ್ಲಿ ಪಾಟೀಲರೇ ಜಿದ್ದಾಜಿದ್ದಿನ ರಾಜಕೀಯ ಗದ್ದಲ ಎಬ್ಬಿಸಿದ್ದಾರೆ. ಕನಿಷ್ಠ ನಾಲ್ಕು ಮಂದಿ ಪಾಟೀಲರು ಶಾಸಕರಾಗಿ ಪ್ರತಿ ಚುನಾವಣೆಯಲ್ಲಿ ಆಯ್ಕೆಯಾಗಿ ಬರುತ್ತಾರೆ. 2013ರಲ್ಲೂ ಸಚಿವ ಎಂ.ಬಿ.ಪಾಟೀಲ, ಹಿರಿಯ ಶಾಸಕ ಶಿವಾನಂದ ಪಾಟೀಲ, ಎ.ಎಸ್.ಪಾಟೀಲ ಮತ್ತು ಯಶವಂತರಾಯಗೌಡ ಪಾಟೀಲ ನಾಲ್ವರು ಚುನಾಯಿತರಾಗಿದ್ದರು.
ಜಿಲ್ಲೆಯ 7 ಸಾಮಾನ್ಯ ಕ್ಷೇತ್ರಗಳಲ್ಲಿ ವಿಧಾನಸಭೆ ಚುನಾವಣೆಗೆ ಸ್ಪರ್ಧಿಸಿರುವವರ ಮಾಹಿತಿ ಗಮನಿಸಿದರೆ ಎ ಟು ಝಡ್‌ ಪಾಟೀಲರೇ ಇರುವುದು ಕಂಡುಬರುತ್ತದೆ. ಅಂದರೆ ಇಂಗ್ಲಿಷ್‌ ಅಕ್ಷರಗಳ ಪ್ರಕಾರ ಅವರ ಹೆಸರು ಇರುವ ಶಾಸಕರು ಇದ್ದಾರೆ. ಅಂದರೆ ಅಮೀನಪ್ಪ ಪಾಟೀಲ, ಬಸನಗೌಡ, ಚಂದ್ರಗೌಡ, ದೊಡ್ಡನಗೌಡ, ಜಗದೀಶಗೌಡ, ಕುಮಾರಗೌಡ, ಮಲ್ಲನಗೌಡ, ಮಲಕೇಂದ್ರ ಪಾಟೀಲ, ಪ್ರಭುಗೌಡ, ಶಿವಾನಂದ ಪಾಟೀಲ, ಶಾಂತಗೌಡ, ರವಿಕಾಂತ ಪಾಟೀಲ, ವಿಜುಗೌಡ, ಯಶವಂತರಾಯಗೌಡ ಪಾಟೀಲ ಹೀಗೆ ಪಟ್ಟಿ ಸಾಗುತ್ತದೆ.
ಒಂದೇ ಹೆಸರಿವರೂ ಎದುರಾಳಿಗಳಾಗಿದ್ದು, ಪಕ್ಕದ ಕ್ಷೇತ್ರಗಳಲ್ಲಿ ಉದಾಹರಣೆಯಿದೆ. ಅಪ್ಪ-ಮಗ, ಅಣ್ಣ-ತಮ್ಮ, ಬೀಗರು, ಹತ್ತಿರದ ಸಂಬಂಧಿಗಳು ಸ್ಪರ್ಧಿಸಿದ್ದಾರೆ. ಉತ್ತರ ಕರ್ನಾಟಕ ಭಾಗದಲ್ಲಿ ಲಿಂಗಾಯತರು ಮಾತ್ರವಲ್ಲದೇ ಮುಸ್ಲಿಂ ಸಹಿತ ಇತರೆ ಸಮುದಾಯದವರೂ ಪಾಟೀಲರು ಎನ್ನುವ ಸರ್‌ ನೇಮ್‌(ಮನೆತನ ಹೆಸರು) ಹೊಂದಿರುವುದರಿಂದ ಒಳಪಂಗಡಗಳ ಸುಳಿ ಗೊತ್ತಾಗುವುದು ಚುನಾವಣೆಯಲ್ಲಿ ಗೆದ್ದಾಗ ಇಲ್ಲವೇ ಸೋತಾಗಲೇ.
1957ರಲ್ಲಿ 4, 1962ರಲ್ಲಿ 5, 1967ರಲ್ಲಿ 3, 1972ರಲ್ಲಿ 4, 1984ರಲ್ಲಿ 11, 1983ರಲ್ಲಿ 10, 1985ರಲ್ಲಿ 8, 1989ರಲ್ಲಿ 11, 1994ರಲ್ಲಿ 13, 1999ರಲ್ಲಿ 8, 2004ರಲ್ಲಿ 9, 2008ರಲ್ಲಿ 16 , 2013ರಲ್ಲಿ 15 ಜನರು ಪಾಟೀಲರೇ ಸ್ಪರ್ಧಿಸಿದ್ದಾರೆ.